tripathysagar/odia_wiki huggingface dataset:
ସ୍ନେହପ୍ରଭା ସାମନ୍ତରାୟ ଜଣେ ଓଡ଼ିଶୀ ନୃତ୍ୟ ଶିଳ୍ପୀ ଓ ଗୁରୁ । ସେ ୨୦୨୩ ବର୍ଷ ପାଇଁ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ହାସଲ କରିଥିଲେ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟର ଅଧ୍ୟକ୍ଷା ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ସାହାର୍ସା ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ସହର୍ସ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାହାର୍ସା ୨୫.୮୮୫୦ ଉତ୍ତର ଅକ୍ଷାଂଶ ଓ ୮୬.୫୯୪୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାହାର୍ସା ସହରର ମୋଟ ଜନସଂଖ୍ୟା ୧୨୪୦୧୫ ଅଟେ । ସେଥି ମଧ୍ୟରୁ ୫୪.୦୩% ଜଣ ପରୁଷ ହୋଇଥିବା ବେଳେ ୪୫.୯୭% ଜଣ ନାରୀ ଅଟନ୍ତି । ସାହାର୍ସାର ସାକ୍ଷରତା ହାର ୫୮.୧୮% ଅଟେ । ଏହା ଜାତୀୟ ହାରଠାରୁ ୬.୬୬% ପ୍ରତିଶତ ଅଧିକ ଅଟେ । ସେଥିରୁ ୩୫.୮୯% ପ୍ରତିଶତ ପୁରୁଷ ଓ ୨୨.୨୯% ନାରୀ ଅଟନ୍ତି । ୧୬.୮୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାହାର୍ସାର ସରକାରୀ ଭାଷା ଅଟେ ।
ଚିତ୍ରା ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ଚାନ୍ଦ୍ରମାସକୁ ଚୈତ୍ର ବା ଚଇତ  (ଚଇତ୍ର ନାମରେ ମଧ୍ୟ ଜଣା) ମାସ କୁହାଯାଏ  । ଏହା ଓଡ଼ିଆ ହିନ୍ଦୁମାନଙ୍କର ଦ୍ୱାଦଶ ବା ଶେଷ ମାସ। ଏହାର ପୂର୍ବବର୍ତ୍ତୀ ମାସ ଫାଲ୍ଗୁନ ଓ ପରବର୍ତ୍ତୀ ମାସ ବୈଶାଖ । ଚୈତ୍ର ଓ ଏହାର ପୂର୍ବବର୍ତ୍ତୀ ମାସ ଫାଲ୍ଗୁନ ବସନ୍ତ ଋତୁ।
ତୁଳସୀ ଚଉରା ଏକ ଛୋଟ ପଥର ବା ସିମେଣ୍ଟ ତିଆରି ମଞ୍ଚ ଯାହା ଉପରେ ତୁଳସୀ ଗଛ ରୋପି ଘର ସାମନାରେ ରଖାଯାଇଥାଏ । ଓଡ଼ିଶାର ହିନ୍ଦୁମାନଙ୍କ ଦେଇ ଏହା ବୃନ୍ଦାବତୀ ଭାବରେ ପୂଜିତ ହୋଇଥାଏ । ବିଶେଷତା ତୁଳସୀ   ଲାମିନାସି   ଜାତିର ଏକ ବାସ୍ନାଯୁକ୍ତ ଓ ପୁରାତନ ପୃଥିବୀର ମଧ୍ୟଭାଗରେ ଦେଖାଯାଉଥିବା ଏକ ଛୋଟ ଗଛ/ଗୁଳ୍ମ । ହିନ୍ଦୁମାନେ ଏହାକୁ ଏକ ପବିତ୍ର ଗଛ ମଣି ବୃନ୍ଦାବତୀ ଭାବରେ ପୂଜା କରିଥାନ୍ତି । ସବୁ ଦିନ ସକାଳେ ଓଡ଼ିଆମାନେ ସ୍ନାନ ଅନ୍ତେ ଚଉରାରେ ଥିବା ତୁଳସୀ ଗଛ ମୂଳରେ ଜଳ ଢାଳି ପୂଜା କରିଥାନ୍ତି ଓ ଏହି ଗଛର ପତ୍ରକୁ ପ୍ରସାଦ ରୂପେ ଗ୍ରହଣ କରିଥାନ୍ତି । ହିନ୍ଦୁ ପୁରାଣରେ ତୁଳସୀ ପାଖୁଡ଼ା ଓ ପତ୍ର ସେବନ ଆତ୍ମାକୁ ସ୍ୱର୍ଗକୁ ଘେନିଯାଇଥାଏ ବୋଲି ବିଶ୍ୱାସ କରାଯାଇଥାଏ । ଏହା ବ୍ୟତିରେକ ତୂଳସୀ ଗଛର ନାନାଦି ଅଙ୍ଗ କଫ, ଥଣ୍ଡା ଓ ଜର ନିମନ୍ତେ ଆୟୁର୍ବେଦିକ ଔଷଧ ରୂପରେ ମଧ୍ୟ ବ୍ୟବହାର କରାଯାଇଥାଏ । ପାର୍ବଣରେ ତୂଳସୀ ଚଉରା ପଣା ସଙ୍କ୍ରାନ୍ତି ଦିନ ଏକ ଛୋଟ ମାଠିଆରେ ପଣା ରଖି ତୁଳସୀ ଚଉରା ମୂଳରେ ବାନ୍ଧିଦିଆଯାଏ । ମାଠିଆରେ ଥିବା ଛୋଟ କଣାରୁ ଧିରେ ଧିରେ ପାଣି ଝରେ ଯାହା ବର୍ଷାକୁ ସୂଚାଇଥାଏ । ଛତୁଆ, ଦହି, ଗୁଡ଼କୁ ମିଶାଇ ତୁଳସୀ ଚଉରା ପାଖରେ ଭୋଗ ଲଗାଯାଥାଏ ।
ଭୁବନେଶ୍ୱର ସିଟି ବସ ସେବା , ଏକ ସର୍ବସାଧାରଣ ଯାତାୟତ ବସ ସେବା । ଏହା ଭାରତୀୟ ରାଜ୍ୟ ଓଡ଼ିଶାର ଭୁବନେଶ୍ୱର ସହରର ଯାତାୟତ ସୁବିଧା ପାଇଁ ଆରମ୍ଭ କରାଯାଇଛି । ଏହି ସେବା ପବ୍ଲିକ -ପ୍ରାଇଭେଟ ପାଟନରସିପ  (ପି.ପି.ପି.) ଭିତ୍ତିରେ ପରିଚାଳିତ  । ଏଥିରେ ଭୁବନେଶ୍ୱର-ପୁରୀ ଟ୍ରାନ୍ସପୋର୍ଟ ଲିମିଟେଡ  (ବି.ପି.ଟି.ଏସ୍.ଏଲ୍) , ଦୃମ ଟୀମ ସାହାରା  (ଡି.ଟି.ଏସ୍) , ଭୁବନେଶ୍ୱର ମୁନସିପାଳ କର୍ପୋରେସନ ଓ ଭୁବନେଶ୍ୱର ଉନ୍ନୟନ କରତୃପକ୍ଷ  (ବି.ଡି.ଏ) ଅଂଶୀଦାର ରହିଛନ୍ତି  । ଏଥିରେ ୧୨୫ଟି ସହର ବସ ରହି ସହରର ବିଭିନ୍ନ ଅଞ୍ଚଳକୁ ସକଳ 6 ତାରୁ ରାତି 9 ତ ଯାଇ ଚଳାଚଳ କରିଥାଏ । କେତେକ ବସ ପୁରୀ , ଖୋର୍ଦ୍ଧା ଓ କଟକ ସହରକୁ ମଧ୍ୟ ଚଳାଚଳ କରେ । ଏହି ସେବା ୨୦୧୦ ମସିହାରେ ଆରମ୍ଭ ରାଯାଇଥିଲା ।୨୦୧୪ ମସିହାରେ ଏଥିରେ ବାତାନୁକୁଳିତ ବସ ସେବା ମଧ୍ୟ ଆରମ୍ଭ କରାଯାଇଥିଲା । ସାଧାରଣ ବସରେ ଏହାର ଭଡା ୫ଟଙ୍କାରୁ ଆରଭ କରି ୩୭ ଟଙ୍କା ଯାଏ ଥିବା ବେଳେ ସହର ମଧ୍ୟରେ ବତାନୁକୁଳିତ ବସରେ ଏହାର ଭଡା ୧୬ ଟଙ୍କାରୁ ୪୨ ଟଙ୍କା ଯାଏ ରହିଛି । ଯାତ୍ରାପଥ ଭୁବନେଶ୍ୱର ସହର ମଧ୍ୟ ଦେଇ ବର୍ତ୍ତମାନ ୧୭ଟି ବିଭିନ୍ନ ଯାତ୍ରାପଥରେ ସକାଳ ୬ ତାରୁ ରାତ୍ର ୯ ତା ଯାଏ ୧୫ରୁ ୩୦ ମିନିଟ ବ୍ଯବଧାନରେ ବସ ସବୁ ଚାଲିଥାଏ ।
ପଟ୍ଟାୟତ ସାହୁ ଓଡ଼ିଶାର ଏକ ଔଷଧୀୟ ବୃକ୍ଷ ରୋପଣକାରୀ ଅଟନ୍ତି । ପ୍ରାୟ ୬୫ ଡେସିମିଲ ଜାଗାରେ ସେ ୨୫୦୦ରୁ ଉର୍ଦ୍ଦ୍ୱ ଔଷଧୀୟ ଚାରା ବୃକ୍ଷରୋପଣ କରିଛନ୍ତି । ୨୦୨୩ ମସିହାରେ ସେ ପଦ୍ମଶ୍ରୀ ଉପାଧିରେ ସମ୍ମାନିତ ହୋଇଥିଲେ । ଜୀବନୀ ପଟ୍ଟାୟତ ସାହୁ, ଓଡ଼ିଶାର କଳାହାଣ୍ଡି ଜିଲ୍ଲାର ଜୁନାଗଡ଼ ପଞ୍ଚାୟତ ଅନ୍ତର୍ଗତ ନାନ୍ଦୋଲ ଗ୍ରାମରେ ଔଷଧୀୟ ଚାରା ରୋପଣ କରନ୍ତି । ତତ୍କାଳୀନ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କର ମନକି ବାତ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ତାଙ୍କ ଉଦ୍ୟମକୁ ପ୍ରଶଂସା କରିଥିଲେ । ସେ ଔଷଧୀୟ ଗଛର ଉପକାରିତା ବିଷୟରେ ଲୋକଙ୍କ ମଧ୍ୟରେ ସଚେତନତା ସୃଷ୍ଟି କରୁଛନ୍ତି ।
ଡେସିପ୍ରାମାଇନ, ଏକ ବେପାର ନାମ ନୋରପ୍ରାମିନ ହେଉଛି ଏକ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ   ଯାହା ଅବସାଦ, ପ୍ୟାନିକ୍ ଡିଜଅର୍ଡ଼ର ଏବଂ ପୋଷ୍ଟ‌ହରପେଟିକ ସ୍ନାୟୁ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ୫ ଦିନ ମଧ୍ୟରେ ଔଷଧର ଉପକାର ଦେଖାଯାଇପାରେ ଓ ପୂର୍ଣ୍ଣ ପ୍ରଭାବ ପାଇଁ ୩ ସପ୍ତାହ ପର୍ଯ୍ୟନ୍ତ ଆବଶ୍ୟକ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, କୋଷ୍ଠକାଠିନ୍ୟ, ଅସ୍ପଷ୍ଟ ଦୃଷ୍ଟିଶକ୍ତି, ଛିଡା ହେବା ସହିତ ନିମ୍ନ ରକ୍ତଚାପ, ନିଦ୍ରା ଏବଂ ଦୁର୍ବଳତା ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା, ମାନିଆ, ଆରିଥମିଆ ଏବଂ ବାତ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା କିପରି କାର୍ଯ୍ୟ କରେ, ତାହା ଅସ୍ପଷ୍ଟ, କିନ୍ତୁ ସେରୋଟୋନିନ୍ ଏବଂ ନରଏପିନେଫ୍ରିନ ଉପରେ ପ୍ରଭାବ ପଡ଼ୁଥିବ ବୋଲି ବିଶ୍ୱାସ କରାଯାଏ । ୧୯୬୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଡେସିପ୍ରାମାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୧୦୦ ମିଗ୍ରାର ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୫ ଡଲାର ଥିଲା । ଏହା ବହୁଳ ଭାବରେ ବ୍ୟବହୃତ ହେଇଛି ।
ଦତ୍ତାତ୍ରେୟ ଦାମୋଦର ଦବକେ  (୧୮୮୫ - ୧୯୪୬) ଜଣେ ଭାରତୀୟ ଅଭିନେତା ଥିଲେ ଥିଲେ, ଯିଏକି ୧୯୧୩ ମସିହାରେ ମୁକ୍ତିଲାଭ ଦାଦାସାହେବ ଫାଲକେଙ୍କଦ୍ୱାରା ନିର୍ମିତ ପ୍ରଥମ ଭାରତୀୟ ଚଳଚ୍ଚିତ୍ର ରାଜା ହରିଶ୍ଚନ୍ଦ୍ରରେ ଅଭିନୟ କରିଥିଲେ  । ଏହି କଥାଚିତ୍ରଟିରେ ସେ ଆନ୍ନା ସାଳୁଙ୍ଖେଙ୍କ ସହ କାମ କରିଥିଲେ । ଏହା ବ୍ୟତୀତ ସେ ଆଉ ତିନୋଟ କଥାଚିତ୍ର; ସତ୍ୟବାଦୀ ରାଜା ହରିଚନ୍ଦ୍ର  (୧୯୧୭), ଲଙ୍କା ଦହନ  (୧୯୧୭), ଶ୍ରୀକୃଷ୍ଣ ଜନ୍ମା  (୧୯୧୮)ରେ ଅଭିନୟ କରିଥିଲେ  । ପରବର୍ତ୍ତୀ ସମୟରେ ସେ ଜଣେ ସିନେମାଟୋଗ୍ରାଫର ତଥା ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୨୪ ମସିହାରେ ସେ ଜଣେ ନିର୍ଦ୍ଦେଶକ ଭାବରେ ରାଜା ହରିଶ୍ଚନ୍ଦ୍ର କଥାଚିତ୍ରଟିର ପୁନଃନିର୍ମାଣ କରିଥିଲେ ।
ନଗେନ୍ଦ୍ରନାଥ ଚୌଧୁରୀ  (୧୪ ଅକ୍ଟୋବର ୧୯୨୯ - ୯ ସେପ୍ଟେମ୍ବର ୧୯୯୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନଗେନ୍ଦ୍ରନାଥ ଚୌଧୁରୀ ୧୯୨୯ ମସିହାର ଅକ୍ଟୋବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋକୁଳାନନ୍ଦ ଚୌଧୁରୀ ଓ ପତ୍ନୀଙ୍କ ନାମ ଗୋଲକମଣି ଚୌଧୁରୀ । ରାଜନୈତିକ ଜୀବନ ନଗେନ୍ଦ୍ରନାଥ ଚୌଧୁରୀ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ନଗେନ୍ଦ୍ରନାଥ ଚୌଧୁରୀ ୧୯୯୩ ମସିହାର ସେପ୍ଟେମ୍ବର ୯ ତାରିଖରେ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ନନ୍ଦ କିଶୋର ପୃଷ୍ଟି  ମୃତ୍ୟୁ: ୭ ଡିସେମ୍ବର ୨୦୨୧‌  ଯାଜପୁର ଜିଲ୍ଲାର ସୁକିନ୍ଦା ବ୍ଲକ ଅନ୍ତର୍ଗତ କଣ୍ଟିରା ଗ୍ରାମର ଜଣେ ଚାଟଶାଳି ଶିକ୍ଷକ ଥିଲେ । ସେ ନନ୍ଦ ପୃଷ୍ଟି ଓ ନନ୍ଦ ସାର ନାମରେ ମଧ୍ୟ ପରିଚିତ ଥିଲେ । ଶିକ୍ଷାକ୍ଷେତ୍ରରେ ଅବଦାନକୁ ସ୍ୱୀକୃତି ପ୍ରଦାନ କରି ତାଙ୍କୁ ୨୦୨୦ ବର୍ଷ ପାଇଁ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରାଯାଇଥିଲା । ଜୀବନୀ ନନ୍ଦ କିଶୋରଙ୍କ ପିତାଙ୍କ ନାମ ନାଭ ପୃଷ୍ଟି ଓ ମାତାଙ୍କ ନାମ ଚନ୍ଦ୍ରମଣି ପୃଷ୍ଟି ଥିଲା । ୧୯୩୯ ମସିହାରେ ସେ ହାତିବାରୀ ସ୍କୁଲରୁ ସପ୍ତମ ଶ୍ରେଣୀ ପାସ କରିଥିଲେ । ଆର୍ଥିକ ଅବସ୍ଥା ଭଲ ନଥିବାରୁ ସେ ଅଧିକ ପାଠପଢ଼ା ବନ୍ଦ କରି, ଚାଷକାମ କରିବା ଆରମ୍ଭ କରିଥିଲେ । ତାଙ୍କ ଗାଁରେ ପିଲାମାନଙ୍କ ଶିକ୍ଷାପାଇଁ ସୁବିଧା ନଥିବାରୁ ସେ ୧୯୪୬ ମସିହାରୁ ନିଜେ ପିଲାଙ୍କୁ ପାଠ ପଢ଼େଇବା ଆରମ୍ଭ କରିଥିଲେ । ତାଙ୍କ ବୟସରୁ ୧୦୦ରୁ ଅଧିକ ହେବା ପରେ ମଧ୍ୟ, ସେ ଛୋଟ ପିଲାମାନଙ୍କୁ ସକାଳ ସନ୍ଧ୍ୟା ଦୁଇବେଳା ଓ ବୟସ୍କମାନଙ୍କୁ ସନ୍ଧ୍ୟା ୬ଟାରୁ ୯ଟା ପର୍ଯ୍ୟନ୍ତ ପାଠ ପଢ଼ାଉଥିଲେ । ୭୫ ବର୍ଷର ଶିକ୍ଷାଦାନ ମଧ୍ୟରେ ନନ୍ଦ ସାର ୩୦୦୦ରୁ ଅଧିକ ଛାତ୍ରଛାତ୍ରଙ୍କୁ ଶିକ୍ଷିତ କରିଛନ୍ତି । ନନ୍ଦ ସାରଙ୍କ ପତ୍ନୀ ରୁକ୍ମଣୀଙ୍କର ପରଲୋକ ଘଟିସାରିଛି । ଗଣେଶ୍ୱର ଓ ନିରଞ୍ଜନ ନାମରେ ଦୁଇ ପୁଅ ଏବଂ ସତ୍ୟଭାମା ଓ ଗମନୀ ନାମରେ ଦୁଇ ଝିଅ ଅଛନ୍ତି । ନନ୍ଦ ସାରଙ୍କ ଜୀବନୀ ଉପରେ ନନ୍ଦ ମାଷ୍ଟ୍ରଙ୍କ ଚାଟଶାଳୀ ନାମରେ ଏକ ଚଳଚ୍ଚିତ୍ର ନିର୍ମାଣ ହେଉଛି, ଯାହାକି ୨୦୨୨ ମସିହାର ମାର୍ଚ୍ଚ ମାସରେ ମୁକ୍ତିଲାଭ କରିବ । ୨୦୨୧ ମସିହା ଡିସେମ୍ବର ୭ ତାରିଖରେ କରୋନାରେ ପୀଡ଼ିତ ହୋଇ ଭୁବନେଶ୍ୱରର ଏକ ବେସରକାରୀ ଚିକିତ୍ସାଳୟରେ ଚିକିତ୍ସିତ ହେଉଥିବା ସମୟରେ ତାଙ୍କର ପରଲୋକ ଘଟିଥିଲା । ମୃତ୍ୟୁ ବେଳକୁ ତାଙ୍କୁ ୧୦୪ ବର୍ଷ ବୟସ ହୋଇଥିଲା । ସମ୍ମାନ ଓ ପୁରସ୍କାର ପଦ୍ମଶ୍ରୀ ୨୦୨୦ ମୃତ୍ୟୁ ନନ୍ଦ କିଶୋର ପୃଷ୍ଟି ୨୦୨୧ ମସିହାର ଡିସେମ୍ବର ୭ ତାରିଖରେ ଭୁବନେଶ୍ୱରର ଏକ ଘରୋଇ ଡାକ୍ତରଖାନରେ ୧୦୩ ବର୍ଷ ବୟସରେ ମୃତ୍ୟୁବରଣ କରିଥିଲେ । ଲୋକପ୍ରିୟ ସଂସ୍କୃତିରେ ନନ୍ଦ କିଶୋର ପୃଷ୍ଟିଙ୍କ ଜୀବନୀ ଉପରେ ଏକ ଚଳଚ୍ଚିତ୍ର, ନନ୍ଦ ମାଷ୍ଟ୍ରଙ୍କ ଚାଟଶାଳୀ ନିର୍ମିତ ହୋଇଥିଲା ।
ଜମ୍ମୁ ବିମାନ ବନ୍ଦର , ଶତବାରୀ ବିମାନ ବନ୍ଦର ଭାବେ ମଧ୍ୟ ପରିଚିତ  ( : , : ) ଭାରତୀୟ ରାଜ୍ୟ ଜମ୍ମୁ ଓ କାଶ୍ମୀରରେ ଅବସ୍ଥିତ  । ଏହା ଭାରତର ପାକିସ୍ତାନର ସୀମା ରେଖାରୁ 14 କିଲୋମିଟର ଦୂରରେ ଅବସ୍ଥିତ । ନିର୍ମାଣ ଏଠାରେ ଥିବା 6,500 ବର୍ଗମିଟର ସ୍ଥାନରେ ଥିବା ଟର୍ମିନାଲରୁ କେବଳ ଘରେଇ ଉଡାଣ ପାଇଁ ଯାତ୍ରୀଙ୍କ ପାଇଁ ସୁବିଧା ରହିଛି ।ଏହାର 2ଟି ଗେଟ ସହ 14ଟି କାଉଣ୍ଟର ରହିଛି । ବାଇସ୍ନୋଦେବୀ ଯାତ୍ରୀଙ୍କ ସୁବିଧା ନିମନ୍ତେ ଏଠାରେ ସୂଚନା କେନ୍ଦ୍ର ରହିଛି । . ପିଚୁ ନିର୍ମିତ ରାନୱେ 2042 ମିଟର ହେଇଥିବା ବେଳେ ଏଠାରୁ ଏୟାର ବସ 320 ଯାତ୍ରା କରି ପାରେ । ବିମାନସେବା ଓ ଗନ୍ତବ୍ୟ ସ୍ଥଳ ପରିସଙ୍ଖ୍ୟନ ଏଠାରୁ ବାର୍ଷିକ ଯାତ୍ରୀ ଚଳାଚଳ 845,555 ଥିଲା ଓ ଏହା 27 ତମ ଭାରତୀୟ ବ୍ୟସ୍ତତମ ବିମାନ ବନ୍ଦର ଥିଲା । ରାସ୍ତା ଜମ୍ମୁ ସହରରୁ 8 କିଲୋମିଟର ଦୂରରେ ପୁରା ରାସ୍ତାରେ ଏହା ଅବସ୍ଥିତ । ଏଠାକୁ ସହରକୁ ଟ୍ଯାକ୍ସି ଓ ବସ ସୁବିଧା ରହିଥାଏ ।
ସୁରେନ୍ଦ୍ର ସିଂହ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ୧ମ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ସୁରେନ୍ଦ୍ର ସିଂହଙ୍କର ବାପାଙ୍କ ନାମ ବଦୁ ସିଂହ ଏବଂ ତାଙ୍କ ପତ୍ନୀଙ୍କ ନାମ କୁଇଲ ସିଂହ । ରାଜନୈତିକ ଜୀବନ ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ସ୍ୱାଧୀନ ଭାବର ପ୍ରଥମ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସୁରେନ୍ଦ୍ର ସିଂହ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସୋସିଆଲିଷ୍ଟ ପାର୍ଟିର ପ୍ରାର୍ଥୀ ଗିରିଶ ଚନ୍ଦ୍ର ରାୟଙ୍କ ସହ ଯୁଗ୍ମ ଭାବରେ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାଯାଏଁ କାର୍ଯ୍ୟ କରିଥିଲେ ।
ତାଡ଼ପତ୍ରି ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆନନ୍ତପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାଡ଼ପତ୍ରି ୧୪.୯୦୮୧ ଉତ୍ତର ଅକ୍ଷାଂଶ ଓ ୭୮.୦୧୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାଡ଼ପତ୍ରି ସହରର ମୋଟ ଜନସଂଖ୍ୟା ୮୬୬୪୧ ଅଟେ । ସେଥି ମଧ୍ୟରୁ ୫୦.୭୨% ଜଣ ପରୁଷ ହୋଇଥିବା ବେଳେ ୪୯.୨୮% ଜଣ ନାରୀ ଅଟନ୍ତି । ତାଡ଼ପତ୍ରିର ସାକ୍ଷରତା ହାର ୫୫.୭୭% ଅଟେ । ଏହା ଜାତୀୟ ହାରଠାରୁ ୯.୦୭% ପ୍ରତିଶତ କମ ଅଟେ । ସେଥିରୁ ୩୩.୯୧% ପ୍ରତିଶତ ପୁରୁଷ ଓ ୨୧.୮୬% ନାରୀ ଅଟନ୍ତି । ୧୩.୦୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ତାଡ଼ପତ୍ରିର ସରକାରୀ ଭାଷା ଅଟେ ।
ନେହେରୁ ପ୍ଲେସ  ହିନ୍ଦୀ :           ଭାରତୀୟ ରାଜଧାନୀ ଦିଲ୍ଲୀ ମହାନଗରର ଦକ୍ଷିଣ ଅଞ୍ଚଳରେ ଥିବା ଏକ ବୃହତ ଆର୍ଥିକ , ବ୍ୟବସାୟୀକ ତଥା ବାଣିଜ୍ୟ କେନ୍ଦ୍ର । ଏହାର ଆର୍ଥିକ କେନ୍ଦ୍ର ଭାବରେ ଗୁରୁତ୍ୱ କ୍ରମଶଃ ହ୍ରାସ ପାଇଥିଲେ ମଧ୍ୟ ଏହା ଦକ୍ଷିଣ ଦିଲ୍ଲୀ ଅଞ୍ଚଳରେ ମୁଖ୍ୟ ବ୍ୟବସାୟ କେନ୍ଦ୍ର ରହିବା ସହ ଏଠାରେ ବହୁ ପ୍ରତିଷ୍ଠାନର ମୁଖ୍ୟାଳୟ ରହିଛି । ଦକ୍ଷିଣ ଏସିଆର ଏକ ମୁଖ୍ୟ ସୂଚନା କାରିଗରୀ କେନ୍ଦ୍ର ଭାବରେ ଏହାର ସୁନାମ ରହିଛି । ୧୯୮୦ ମସିହାରେ ଏହା ନିର୍ମିତ ହେଇଥିଲା । ଏଠାରେ ଅନେକ ସଂଖ୍ୟାରେ ୪ ମହଲା ବିଶିଷ୍ଟ ଅଟ୍ଟାଳିକା ସମୂହ ଭୂତଳ ପାର୍କିଂ ସହ ନିର୍ମିତ ହେଇଥିଲା । ଏହି ଅଟ୍ଟାଳିକା ମାନଙ୍କ ଚତୁର୍ଦିଗରେ ପ୍ରଶସ୍ତ ପଦଚଳା ରାସ୍ତା ସମୂହ ନିର୍ମିତ । ଅବସ୍ଥିତି ଓ ଯାତାୟତ ଏହା ଦିଲ୍ଲୀର ବାହାର ରିଙ୍ଗ ରୋଡରେ ରହିବା ସହ ଦିଲ୍ଲୀର ଅନନ୍ୟ ଅଞ୍ଚଳ ସହ ଉତ୍ତମ ଭାବରେ ସଂଯୁକ୍ତ । ନେହେରୁ ପ୍ଲେସ ମେଟ୍ରୋ ଷ୍ଟେସନ ଏହି ଅଞ୍ଚଳ ସହ ପ୍ରସିଦ୍ଧ ଲୋଟସ ମନ୍ଦିର ଓ କଳକାଜି ମନ୍ଦିରକୁ ସଂଯୁକ୍ତ କରିଥାଏ । ଏହାର ନିଜସ୍ୱ ମେଟ୍ରୋ ଷ୍ଟେସନ ରହିଛି । ନିଜାମୁଦ୍ଦିନ ରେଳ ଷ୍ଟେସନଠାରୁ ଏହା ୩୦ ମିନିଟର ରାସ୍ତା ନୂଆ ଦିଲ୍ଲୀ ରେଳ ଷ୍ଟେସନଠାରୁ ଏହା ୧ ଘଣ୍ଟାର ରାସ୍ତା ଏହାର ନିଜସ୍ୱ ବସ ଟର୍ମିନାଲ  " ନେହେରୁ ପ୍ଲେସ ବସ ଟର୍ମିନାଲ "  ରହିଛି ସ୍ଥାୟୀ ଭୂସମ୍ପତ୍ତି ଓ ବ୍ୟବସାୟ ପ୍ରତିଷ୍ଠାନ ଏଠାରେ ଅଫିସ ଓ ହୋଟେଲ ପାଇଁ ସ୍ଥାନ ମିଳିଥାଏ । ଅନୁ ସ୍ତରୀୟ ସୂଚନା ସେବା ସହ କମ୍ପ୍ୟୁଟର ହାର୍ଡୱେର , ସର୍ଭର , ସଫ୍ଟୱେର ଇତ୍ୟାଦିର ଏଠାରେ ବିରାଟ ବଜାର ରହିଛି । ଏଠାରେ ଅନେକ କମ୍ପ୍ୟୁଟର ନିର୍ମାତାଙ୍କ ନିଜସ୍ୱ ବିକ୍ରୟ ଓ ଗ୍ରାହକ ସେବା କେନ୍ଦ୍ର ରହିଥିବାରୁ ଏହା କମ୍ପ୍ୟୁଟର ବ୍ୟବହାର କାରୀଙ୍କ ପାଇଁ ଏକ ବହୁ ଆଦୃତ ବଜାର ଭାବରେ ରହିଛି । ଏଠାରେ ବ୍ୟବହୃତ କମ୍ପ୍ୟୁଟର , ପ୍ରିଣ୍ଟର ଆଦିର ମଧ୍ୟ ବହୁତ ପୁନଃ-ବିକ୍ରୟ ହେଇଥାଏ । ଅନେକ କ୍ଷୁଦ୍ର ଦୋକାନରେ ବିନା ଲାଇସେନ୍ସ ଥିବା କମ୍ପ୍ୟୁଟର ସଫ୍ଟୱେର ମଧ୍ୟ ଏଠାରେ ବିକ୍ରୟ ହେଇଥାଏ । ଏଠାରେ ବଜାରରେ ବହୁ ଦ୍ରବ୍ଯ ଲିଖିତ ଦରଠାରୁ କମରେ ମିଳିଥାଏ । ଏଠାରେ ଅନେକ ବେଙ୍କ , ବହୁଦେଶୀୟ କର୍ପୋରେସନ , ରେଷ୍ଟୁରାଣ୍ଟ ଓ କ୍ଷୁଦ୍ର ହୋଟେଲ ସମୂହ ରହିବା ସହ ଏହାର ସୀମା ନିକଟରେ ବୃହତ ହୋଟେଲ ମାନ ରହିଛି । ଏଠାରେ ବହୁ ସଂଖ୍ୟକ ଡିଜିଟାଲ ଛାପାଖାନା ସମୂହ ରହିଛି । ସମସ୍ତ ପ୍ରକାର ଛପା କାର୍ଯ୍ୟଦ୍ୱାରା ଏଠାରେ ୧୦୦ କୋଟି ତାଙ୍କର ବ୍ୟବସାୟ ହେଇଥାଏ । ମୁଖ୍ୟ ବଜାର ରବିବାର ଦିନ ବନ୍ଦ ରହୁଥିଲେ ମଧ୍ୟ ରାସ୍ତା କଡ ଖୋଲା ବଜାର ସବୁଦିନ ଖୋଲା ରହିଥାଏ ।
ଜୀବସାର ଖ ବା ଭିଟାମିନ ଖ  (ଇଂରାଜୀରେ ) ଗୋଟିଏ ଭିଟାମିନ ଗୋଷ୍ଠିର ନାମ  । ଏହି ଭିଟାମିନ ଦେହର ଜୀବକୋଷ ବିପାକରେ   ସାହାଯ୍ୟ କରେ । ଏହି ଭିଟାମିନମାନଙ୍କର ଏକା ଭଳି ନାମ ଥିଲେ ମଧ୍ୟ ଗବେଷଣାଦ୍ୱାରା ଦେଖାଯାଇଛି, ସେ ସମସ୍ତଙ୍କର ରାସାୟନିକ ଗଠନ ପରଷ୍ପରଠାରୁ ଅଲଗା କିନ୍ତୁ ସମସ୍ତେ ଖାଦ୍ୟରେ ଏକାଠି ଥାଆନ୍ତି । ଏହି ଗୋଷ୍ଠିରେ ଆଠଟି ଭିଟାମିନ ଥାଏ । ସମସ୍ତଙ୍କୁ ବର୍ଣ୍ଣମାଳାର ଗୋଟିଏ ଅକ୍ଷର  'ଖ'  ସାଥୀରେ ଗୋଟିଏ ସଂଖ୍ୟା ଦିଆଯାଇଥାଏ, ଯେପରିକି ଖ୧, ଖ& ଖ ;୨ ଇତ୍ୟାଦି । ଖ ଭିଟାମିନଙ୍କର ନାମ ଭିଟାମିନ ଖ୧  (ଥିଆମିନ/ ) ଭିଟାମିନ ଖ୨  (ରାଇବୋଫ୍ଲାଭିନ/ ) ଭିଟାମିନ ଖ୩  (ନିଆସିନ ବା ନିଆସିନାମାଇଡ/ ) ଭିଟାମିନ ଖ୫  (ପାଣ୍ଟୋଥେନିକ ଏସିଡ/ ) ଭିଟାମିନ ଖ୬  (ପାଇରିଡକ୍ସିନ, ପାଇରିଡକ୍ସାଲ ବା ପାଇରିଡକ୍ସାମିନ/ , ) ଭିଟାମିନ ଖ୭  (ବାୟୋଟିନ/ ) ଭିଟାମିନ ଖ୯  (ଫୋଲେଟ/ ) ଭିଟାମିନ ଖ୧୨  (ଅନେକ ପ୍ରକାରର କୋବାଲାମିନ, ସଧାରଣତଃ ସ୍ୟାନୋକୋବାଲାମିନ/ ; ) ଭିଟାମିନ ଖ ଅଭାବ କେତେକ ଖ ଭିଟାମିନ ଅଭାବ ଜନିତ ଲକ୍ଷଣ ସମୂହକୁ ନିର୍ଦ୍ଦିଷ୍ଟ ରୋଗ ନାମ ଦିଆଯାଇଛି  । ଖାଦ୍ୟ ଉତ୍ସ ପ୍ରକ୍ରିୟାକରଣ ହୋଇଥିବା ଖାଦ୍ୟରେ ଭିଟାମିନ ଖ କମ ଥାଏ । ଏହି କାରଣ ଯୋଗୁ ଅଟାରେ ଭିଟାମିନ ମିଶେଇବା ନିୟମ ଆମେରିକା ସହ ଅନେକ ଦେଶରେ ଅଛି । ଏହି ଅଟାକୁ ଏନ୍‌ରିଚ୍‌ଡ୍ ଫ୍ଲୋର୍ ବା ଉନ୍ନତ ଅଟା କୁହାଯାଏ । କେତେକ ଜୀବ ଯଥା ଟୁର୍କି, ଟୁନା ମାଂସରେ ଓ କଲିଜାରେ ଭିଟାମିନ ଖ ବହୁତ ଥାଏ । ଅଣପ୍ରକ୍ରିୟାକୃତ ଶସ୍ୟ, ଆଳୁ, ପାଚିଲା କଦଳି, କାପ୍ସିକମ, ବିନ୍, ଲେଣ୍ଟିଲ, ମୋଲାସେସ୍, ମଦ୍ୟ ପ୍ରସ୍ତୁତକାରୀ ଇଷ୍ଟ  ଇତ୍ୟାଦି ଖ ଭିଟାମିନର ଉତ୍ତମ ଉତ୍ସ । ବିଅର୍ ପାନ କଲେ ଭିଟାମିନ୍ ଖ୧, ଖ୨, ଖ୩, ଖ୭ ଓ ଖ୯ ଦେହ ଭିତରକୁ ଅବଶୋଷିତ ହୋଇପାରେ ନାହିଁ ତେଣୁ ଜୈବ ଉପଲବ୍ଧତା ହୁଏ ନାହିଁ । ଅଧିକ ଆଲ୍‌କୋହୋଲ୍ ପାନ କଲେ ଏହି ଭିଟାମିନ ଅଭାବ ଅଧିକ ହୁଏ । ଭିଟାମିନ୍ ଖ୧୨ ଅଧିକ ଚିନ୍ତାର ଯୋଗ୍ୟ, କାରଣ ଏହା ବୃକ୍ଷରୁ ମିଳେ ନାହିଁ । ଅନେକ ଖାଦ୍ୟ ନିର୍ମାତା ଖ୧୨ ଥିବା ଦର୍ଶାନ୍ତି, କିନ୍ତୁ ଏହି ରିପୋର୍ଟ ଜଟିଳ ରାସାୟନିକ ପରୀକ୍ଷା ଯୋଗୁ ମିଳେ ଯାହା ସତ୍ୟ ନୁହେଁ । ଥିଆମିନ ପରିସ୍ରାରେ ଅଧିକ ନିଷ୍କାସିତ ହେଉଥିବାରୁ ମଧୁମେହ ରୋଗରେ ଏହାର ଆବଶ୍ୟକତା ଅଧିକ ଥାଏ । ଗର୍ଭାବସ୍ଥାରେ ଅଧିକ ଫଲିକ ଏସିଡ ନ ଖାଇଲେ ବର୍ଦ୍ଧିଷ୍ଣୁ ଶିଶୁର ନିଉରାଲ୍ ଟ୍ୟୁବ ସଠିକ ଭାବେ ତିଆରି ହୋଇପାରେ ନାହିଁ । ପାର୍ଶ୍ୱପ୍ରତିକ୍ରିୟା ଭିଟାମିନ ଖ ଜଳ-ଦ୍ରବଣୀୟ ହୋଇଥିବା ଯୋଗୁ ମୂତ୍ରରେ ନିଷ୍କାସିତ ହୋଇଯାଏ ଓ ଦେହରେ ଅଭାବ ହୁଏ ।
ଲୋକାଲ ଟୋକା ଲଭ୍ ଚୋଖା, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା ଓ ଡି.ପି. ଖଣ୍ଡେଲ‌ୱାଲ । ଓମ୍ ସାଇ ପ୍ରଡକ୍ସନ ବ୍ୟାନରରେ ନିର୍ମିତ ହୋଇଥିଲା ଏହି କଥାଚିତ୍ରଟି । ବନଶ୍ରୀ ଲେଙ୍କା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଏବଂ ସନମୀରା ନାଗେଶ । ମିହିର ଦାସ, ପୁଷ୍ପା ପଣ୍ଡା, ଅପରାଜିତା ମହାନ୍ତି, ପ୍ରଦ୍ୟୁମ୍ନ ଲେଙ୍କା, ଅସୀତ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍ ସନ୍‌ମିରା ନାଗେଶ ମିହିର ଦାସ ପୁଷ୍ପା ପଣ୍ଡା ଅପରାଜିତା ମହାନ୍ତି ପ୍ରଦ୍ୟୁମ୍ନ ଲେଙ୍କା ଅସୀତ ପତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ତାରିକ୍ ଅଜିଜ୍, ଅସୀମା ପଣ୍ଡା, ବାବୁଶାନ୍ ମହାନ୍ତି, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପ୍ଲବିତା ବଡ଼ଠାକୁର  (ଜନ୍ମ ୧୭ ଜୁନ ୧୯୯୨) ଜଣେ ଅହମିୟା-ଭାରତୀୟ ଅଭିନେତ୍ରୀ ଓ କଣ୍ଠଶିଳ୍ପୀ  । ସେ ହିନ୍ଦୀ କଥାଚିତ୍ର ଓ ୱେବ୍ ସିରିଜ୍ ଆଦିରେ କାମ କରନ୍ତି । ପ୍ରାରମ୍ଭିକ ଜୀବନ ପ୍ଳବିତା ଆସାମର ଡିବ୍ରୁଗଡ଼ ଜିଲ୍ଲାରେ ୧୯୯୨ ମସିହାର ଜୁନ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରବୀଣ ବଡ଼ଠାକୁର ଓ ମାଆଙ୍କ ନାମ ରୀଣା ବଡ଼ଠାକୁର । ତାଙ୍କ ଦୁଇ ଭଉଣୀ ପରିଣୀତା ବଡ଼ଠାକୁର ଓ ପ୍ରିୟାଙ୍ଗି ବଡ଼ଠାକୁର କଥାଚିତ୍ର ଜଗତ ସହିତ ଜଡ଼ିତ । ଅଭିନୟ ଜୀବନ ସେ ହିନ୍ଦୀ କଥାଚିତ୍ର ପିକେ ଜରିଆରେ ଅଭିନୟ ଆରମ୍ଭ କରିଥିଲେ, ଯେଉଁଥିରେ ସେ ଅନୁଷ୍କା ଶର୍ମାଙ୍କ ଭଉଣୀ ଭୂମିକାରେ ଅଭିନୟ କରିଥିଲେ । ଏହାପରେ, ସେ ଅନ୍ୟ ଏକ ହିନ୍ଦୀ କଥାଚିତ୍ର ଲିପ୍‌ଷ୍ଟିକ୍ ଅଣ୍ଡର୍ ମାଇଁ ବୁର୍ଖାରେ କାମ କରିଥିଲେ । ଏହି କଥାଚିତ୍ରରେ ତାଙ୍କ ଚରିତ୍ରକୁ ସଭିଏଁ ପସନ୍ଦ କରିଥିଲେ । ୨୦୨୨ ମସିହାରେ, ସେ ଦୂସ୍‌ରାରେ କାମ କରିଥିଲେ ।
ଜାଫର୍ ଇକବାଲ  (ଜନ୍ମ 20 ଜୁନ , 1956 ) ଜଣେ ପୂର୍ବତନ ଭାରତୀୟ ଫିଲ୍ଡ ହକି ଖେଳାଳି ଓ ଜାତୀୟ ଦଳର ପୂର୍ବତନ ଅଧିନାଯକ  । ବୃତ୍ତିଗତ ଖେଳ ଜୀବନୀ ଶେଷ ଥର ପାଇଁ ଭାରତ ସ୍ୱର୍ଣପଦକ ଜିତିଥିବା 1980 ମସିହା ଅଲିମ୍ପିକ ଦଳର ସଦସ୍ୟ ଥିବା ଜାଫର ଜଣେ ଆକ୍ରାମକ ଫରୱାର୍ଡ ଭାବରେ ବିଖ୍ୟାତ ଥିଲେ । ସେ ଏସିୟ ଗେମ୍ସ , 1982 ଓ 1983 ଚମ୍ପିୟାନ ଟ୍ରଫି ଓ 1984 ଅଲିମ୍ପିକରେ ଭାରତୀୟ ଜାତୀୟ ହକି ଦଳର ଅଧିନାଯକ ଥିଲେ । ତାଙ୍କ ଉତ୍ତମ ଖେଳ ଯୋଗୁଁ ଭାରତ ଅନେକ ମେଚ ଜିତି ପାରିଥିଲା । ଜାଫର ଭାରତୀୟ କ୍ରୀଡ଼ାରେ ଥିବାଶ୍ରେଷ୍ଠ ଜାତୀୟ ପୁରସ୍କାର ଅର୍ଜୁନ ପୁରସ୍କାର ପାଇଥିଲେ । . ସେ ଭାରତୀୟ ଜାତୀୟ ଦଳ ପାଇଁ ମୁଖ୍ୟ କୋଚ ଭାବରେ 1993 ପ୍ରାରମ୍ଭରୁ 1994 ଅକ୍ଟୋବର ଯାଏ କାର୍ଯ୍ୟ କରିଥିଲେ । ବର୍ତ୍ତମାନ ସେ ଭାରତୀୟ ଏୟାରଲାଇନ୍ସରେ କାର୍ଯ୍ୟକରିବା ସହ ଜାତୀୟ ହକି ଚୟନ କର୍ତା ରହିଛନ୍ତି । ସେ 2012 ମସିହାରେ ନାଗରିକ ସମ୍ମାନ ପଦ୍ମଶ୍ରୀ ମଧ୍ୟ ପାଇଥିଲେ ।
ବିଭୀଷଣ ହେଉଛି ପ୍ରାଚୀନ ଭାରତୀୟ ମହାକାବ୍ୟ ରାମାୟଣରେ ବର୍ଣ୍ଣିତ ଲଙ୍କାର ରାଜା ରାବଣର ସାନ ଭାଇ ତଥା ପ୍ରଭୁ ରାମଙ୍କର ଜଣେ ଭକ୍ତ । ଯଦିଓ ନିଜେ ଜଣେ ରାକ୍ଷସ, ସେ ରାବଣର ସଙ୍ଗ ତ୍ୟାଗ ପୂର୍ବକ ରାମଙ୍କ ସୈନ୍ୟବାହିନୀରେ ଯୋଗ ଦେଇଥିଲେ । ପରେ, ଯେତେବେଳେ ରାମ ରାବଣକୁ ପରାସ୍ତ କଲେ, ରାମ ଅଯୋଧ୍ୟାକୁ ଫେରିବା ପୂର୍ବରୁ ବିଭୀଷଣଙ୍କୁ ଲଙ୍କାର ରାଜା ଭାବରେ ମୁକୁଟ ପିନ୍ଧାଇଲେ । ସେ ଋଷି ବିଶ୍ରବା ଏବଂ କୈକେସୀଙ୍କ ପୁତ୍ର ଥିଲେ । ଲଙ୍କାର ରାଜା ରାବଣ ଏବଂ କୁମ୍ଭକର୍ଣ୍ଣ ତାଙ୍କର ବଡ଼ ଭାଇ ଥିଲେ । ତାଙ୍କର ଆଚରଣ ଏକ ନୈଷ୍ଠିକ ବ୍ରାହ୍ମଣମାନଙ୍କ ପରି ଥିଲା । ସେ ନିଜ ବଡ଼ ଭାଇଙ୍କ ସହିତ ବ୍ରହ୍ମାଙ୍କୁ ସନ୍ତୁଷ୍ଟ କରିବା ପାଇଁ ଘୋର ତପ କରିଥିଲେ ଏବଂ ବର ସ୍ୱରୂପ ଏହି ଆଶୀର୍ବାଦ ମାଗିଥିଲେ ଯେ ସେ ଯେପରି ସର୍ବଦା ଧର୍ମ ପଥରେ ଚଳିବେ । ରାମାୟଣରେ ବିଭୀଷଣ ବିଭୀଷଣଙ୍କର ଏକ ଶୁଦ୍ଧ ମନ ଏବଂ ଏକ ସତ୍ୟବାଦୀ ହୃଦୟ ଥିଲା । ପିଲାଦିନରୁ ସେ ପ୍ରଭୁଙ୍କ ନାମରେ ଧ୍ୟାନ ତଥା ତପ କରିବା ପାଇଁ ସମସ୍ତ ସମୟ ଅତିବାହିତ କରିଥିଲେ । ପରିଶେଷରେ, ବ୍ରହ୍ମା ଦେଖା ଦେଲେ ଏବଂ ତାଙ୍କୁ ମନ ବାଞ୍ଛିତ ବର ପ୍ରଦାନ କରିବାକୁ ଚାହିଁଲେ । ପ୍ରତ୍ୟୁତ୍ତରରେ ବିଭୀଷଣ କହିଛନ୍ତି ଯେ ସେ କେବଳ ଚାହାଁନ୍ତି ଯେ ତାଙ୍କ ଚିତ୍ତ ସର୍ବଦା ଶୁଦ୍ଧ ଭାବରେ ପ୍ରଭୁଙ୍କ ପାଦରେ ସ୍ଥିର ହୋଇ ରହୁ । ଏହି ପ୍ରାର୍ଥନା ପୂର୍ଣ୍ଣ ହେଲା ଯେତେବେଳେ ସେ ତାଙ୍କର ସମସ୍ତ ସମ୍ପତ୍ତି ଏବଂ ପରିବାର ତ୍ୟାଗ କରି ପ୍ରଭୁ ବିଷ୍ଣୁଙ୍କ ଅବତାର ରାମଙ୍କ ଶରଣାପନ୍ନ ହୋଇଥିଲେ । ବିଭୀଷଣ, ଋଷି ବିଶ୍ରବା ଏବଂ କୈକେସୀଙ୍କର ସାନପୁଅ ଥିଲେ । ଯଦିଓ ସେ ରାକ୍ଷସ କୂଳରେ ଜନ୍ମ ହୋଇଥିଲେ, ତଥାପି ସେ ଧାର୍ମିକ ଥିଲେ ଏବଂ ନିଜକୁ ବ୍ରାହ୍ମଣ ବୋଲି ବିବେଚନା କରୁଥିଲେ । ଯେତେବେଳେ ରାକ୍ଷସ ସୁମାଲିଙ୍କ ଝିଅ କୈକେସୀ ବିଶ୍ରବା ଋଷିଙ୍କୁ ତାଙ୍କ ପତ୍ନୀ ହେବାକୁ ଇଚ୍ଛା ପ୍ରକାଶ କରିଥିଲେ, ସେତେବେଳେ ବିଶ୍ରବା କହିଥିଲେ ଯେ ଏପରି ଅଶୁଭ ସମୟରେ ସେ ଏହି କାମନା କରିଥିବାରୁ ସେମାନଙ୍କର ପିଲାମାନେ ଭୟଙ୍କର ଶରୀର ଏବଂ ନିଷ୍ଠୁର ପ୍ରକୃତି ସହିତ ଜନ୍ମ ହେବେ । ଏହା ଶୁଣି କୈକେସୀ ଋଷିଙ୍କ ପାଦତଳେ ପଡ଼ି କାନ୍ଦିବାକୁ ଲାଗିଲେ । ଏହା ଦେଖି ବିଶ୍ରବା କହିଛନ୍ତି ଯେ ଭାଗ୍ୟ ପରିବର୍ତ୍ତନ ହୋଇପାରିବ ନାହିଁ, ତେବେ କୈକେସୀଙ୍କର ଭକ୍ତି ଏବଂ ଜଣେ କର୍ତ୍ତବ୍ୟ ପରାୟଣତା କାରଣରୁ କେବଳ ସେମାନଙ୍କର ସାନପୁଅ ସାଧାରଣ ଶରୀର ଏବଂ ଧାର୍ମିକ ମନ ସହିତ ଜନ୍ମ ହେବ । ଏହିପରି ଭାବେ କୈକେସୀ ଏବଂ ବିଶ୍ରବା ଋଷିଙ୍କ କନିଷ୍ଠ ପୁତ୍ରଭାବେ ବିଭୀଷଣଙ୍କ ଜନ୍ମ । ରାବଣଙ୍କ ସହ ବିଭୀଷଣଙ୍କ ମତଭେଦ ହେତୁ ସେ ସୀତାଙ୍କୁ ଅପହରଣ କରିବାର ବିରୋଧୀ ଥିଲେ ଏବଂ ରାବଣ ନିଜ ପାଇଁ ସିଂହାସନ ଚାହୁଁଥିବାରୁ ସେ ଲଙ୍କା ଛାଡି ପଳାଇଥିଲେ । ତାଙ୍କ ମା କୈକେସୀ ତାଙ୍କୁ ଶ୍ରୀ ରାମଙ୍କ ସେବା କରିବାକୁ ପରାମର୍ଶ ଦେଇଥିଲେ । ବିଭୀଷଣ, ରାବଣର ସୈନ୍ୟବାହିନୀର ରହସ୍ୟ ଉନ୍ମୋଚନ କରିଥିଲେ ଏବଂ ନିଶ୍ଚିତ କରିଥିଲେ ଯେ ରାମ ମହାନ ଯୁଦ୍ଧରେ ବିଜୟୀ ହେବେ । ଭଗବାନ ରାମ ବିଭୀଷଣଙ୍କ ସେବାରେ ସନ୍ତୁଷ୍ଟ ହୋଇଥିଲେ ଏବଂ ରାବଣଙ୍କ ମୃତ୍ୟୁ ପରେ ତାଙ୍କୁ ଲଙ୍କାର ରାଜା ଅଭିଷିକ୍ତ କଲେ । ଲଙ୍କା ଯୁଦ୍ଧରେ, ବିଭୀଷଣ ଯୋଗାଇଥିବା ଲଙ୍କାର ରହସ୍ୟ ଶ୍ରୀ ରାମଙ୍କ ପାଇଁ ଅମୂଲ୍ୟ ପ୍ରମାଣିତ ହୋଇଥିଲା । ରାମ ଏବଂ ରାବଣ ମଧ୍ୟରେ ଚାଲିଥିବା ଭୟଙ୍କର ଯୁଦ୍ଧରେ ଯେତେବେଳେ ରାମ ରାବଣକୁ ହତ୍ୟା କରିବାରେ ଅସମର୍ଥ ହେଲେ, ସେ ରାବଣର ମୃତ୍ୟୁ ରହସ୍ୟକୁ ରାମଙ୍କୁ ଜଣାଇଲେ । ସେ ରାମଙ୍କୁ କହିଥିଲେ ଯେ ରାବଣ ଅମରତାର ଅମୃତଭଣ୍ଡାରକୁ ତାଙ୍କ ପେଟରେ ରଖିଛି ଏବଂ ଏହାକୁ ଶୁଖାଇବା ଆବଶ୍ୟକ । ଏହି ଜ୍ଞାନ ସହିତ ରାମ ଶେଷରେ ରାବଣକୁ ହତ୍ୟା କରିବାରେ ସକ୍ଷମ ହୋଇଥିଲେ ।
କଥା ଦେଇଥିଲି ମା ' କୁ, ୨୦୦୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କନ୍ଦୋଇ । ଏହା ହିମାଂଶୁ ପରିଜାଙ୍କ ନିର୍ଦ୍ଦେଶନାରେ ୨୦୦୩ ମସିହାରେ ମୁକ୍ତିଲାଭ କରିଥିଲା ।
ଗୋକୁଳନାଥ  (ଜନ୍ମ: ୧୨ ଅଗଷ୍ଟ ୧୯୮୪; ଜନ୍ମସ୍ଥାନ: ଚେନ୍ନାଇ) ଜଣେ ଭାରତୀୟ ନୃତ୍ୟ ନିର୍ଦ୍ଦେଶକ ତଥା ଅଭିନେତା, ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରନ୍ତି  । ସେ ଅମ୍ବୁଲି ଗୋକୁଳନାଥ ନାମରେ ମଧ୍ୟ ଜଣାଶୁଣା ଅଭିନୟ ଜୀବନ ସେ ଜଣେ ଗ୍ରାଫିକ୍ ଡିଜାଇନର୍ ଭାବରେ କାମ କରିବା ଆରମ୍ଭ କରିଥିଲେ । ସେ ଜଣେ ମିମ୍ ଆଟିଷ୍ଟ ଭାବରେ କାମ କରୁଥିଲେ । ଏହା ସହିତ କିଛି ନୃତ୍ୟ ଭିତ୍ତିକ କାର୍ଯ୍ୟକ୍ରମରେ ଭାଗ ନେଉଥିଲେ । ସେ କଳାକାପୋବଧୁ ୟାରୁ, ମାନାଡା ମାୟିଲାଡ଼ୁ ଏବଂ ନାଲାୟା ଇୟାକ୍କୁନାର ଭଳି ଡ୍ୟାନ୍ସ ରିଆଲିଟି ଶୋ 'ରେ ଭାଗ ନେଇଥିଲେ । ପରବର୍ତ୍ତୀ ସମୟରେ ସେ ତାମିଲ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ଅମ୍ବୁଲି, ଆହା ଏବଂ ଜୁମ୍ବୁଲିଙ୍ଗମ୍ ୩ଡି ଭଳି ତାମିଲ କଥାଚିତ୍ରରେ ଅଭିନୟ କରିଛନ୍ତି ।
ଆଲକୋହୋଲ ଉଇଥଡ୍ରୟାଲ ସିଣ୍ଡ୍ରୋମ ବା ମଦ୍ୟ ପ୍ରତ୍ୟାହାର ସିଣ୍ଡ୍ରୋମ  (ଇଂରାଜୀ ଭାଷାରେ ) ଏକ ଲକ୍ଷଣ ଦଳ ଯାହା ଅନେକ କାଳ ଧରି ଆଲକୋହୋଲ ବା ମଦ୍ୟପାନ ପରେ କମେଇ ଦେଲେ ଦେଖାଯାଇପାରେ  । ଏହାର ସ୍ୱାଭାବିକ ଲକ୍ଷଣ ସମୂହ: ଉତ୍କଣ୍ଠା  , କମ୍ପନ  , ଝାଳ ବୋହିବା, ବାନ୍ତି, ଟାକିକାର୍ଡ଼ିଆ    ଓ ସାମାନ୍ୟ ଜ୍ୱର । ବାତ  , ଦୃଷ୍ଟିଭ୍ରମ/ହାଲୁସିନେସନ   ଓ ଡେଲିରିଅମ ଟ୍ରେମେନ୍ସ  /   ଇତ୍ୟାଦି ସାଂଘାତିକ ଲକ୍ଷଣ ମଧ୍ୟ ଦେଖାଯାଇପାରେ । ଶେଷଥର ପାନ କରିବାର ପ୍ରାୟ ୬ ଘଣ୍ଟା ପରେ ଏହି ଲକ୍ଷଣମାନ ଆରମ୍ଭ ହୋଇ ୨୪ରୁ ୭୨ ପର୍ଯ୍ୟନ୍ତ ଅତି ଖରାପ ଦିଗକୁ ଗତି କରେ ଓ ୭ ଦିନ ମଧ୍ୟରେ ଉପଶମ ହୋଇଯାଏ । ମଦ୍ୟ ନିର୍ଭରଶୀଳ   ଲୋକଙ୍କର ଆଲକୋହୋଲ ଉଇଥଡ୍ରୟାଲ ସିଣ୍ଡ୍ରୋମ ହୁଏ । ଯୋଜନା ବା ଅଣ‌ଯୋଜନା ଅନୁସାରେ ମଦ୍ୟପାନ କମିଗଲେ ଏହି ଅବସ୍ଥା ଉପୁଜେ । ମସ୍ତିଷ୍କରେ ଥିବା ଗାବା ରିସେପ୍ଟରମାନଙ୍କର   ପ୍ରତିକ୍ରିୟ କମିଯିବା ଯୋଗୁ ଏହା ହୁଏ । ସିଆଇଡବ୍ଲ୍ୟୁଏ-ଏଆର  (  ) ସାହାଯ୍ୟରେ ପ୍ରତ୍ୟାହାର ପ୍ରକ୍ରିୟାକୁ ଅନୁଗମନ କରାଯାଏ  । କ୍ଲୋରଡାଏଜେପୋକସାଇଡ   ବା ଡାଏଜେପାମ   ଭଳି ବେଞ୍ଜୋଡାଏଜେପିନ   ଔଷଧ ସାହାଯ୍ୟରେ ଚିକିତ୍ସା କରାଯାଏ । ରୋଗୀର ଲକ୍ଷଣ ଅନୁପାତରେ ଔଷଧ ଦିଆଯାଏ । ରୁଟିନ ଭାବରେ ଥିଆମିନ ଦିଆଯାଏ । ବିଦ୍ୟୁତ୍ ବିଶ୍ଳେଷ୍ୟ ସମସ୍ୟା   ଓ ଅଳ୍ପ ରକ୍ତ ସୁଗର ମାତ୍ରା   ଥିଲେ ସେମାନଙ୍କର ଚିକିତ୍ସା କରାଯାଏ । ଯଥା ଶୀଘ୍ର ଚିକିତ୍ସା ଆରମ୍ଭ କଲେ ଫଳ ଉନ୍ନତ ହୁଏ । ପଶ୍ଚିମ ପୃଥିବୀରେ ପ୍ରାୟ ୧୫% ଲୋକ ମଦ୍ୟାତ୍ୟୟର ଶିକାର ଜୀବନର ଯେ କୌଣସି ସମୟରେ ହୁଅନ୍ତି । ମଦ୍ୟ ପ୍ରତ୍ୟାହାର ପରେ ପ୍ରାୟ ଅଧା ଲୋକଙ୍କର ପ୍ରତ୍ୟାହାର ଲକ୍ଷଣ ଦେଖାଯାଏ ଓ ୪% ଲୋକଙ୍କର ସାଂଘାତିକ ଲକ୍ଷଣ ପ୍ରକାଶ ପାଏ । ସାଂଘାତିକ ଲକ୍ଷଣରେ ଥିବା ଲୋକଙ୍କ ମଧ୍ୟରୁ ୧୫% ମୃତ୍ୟୁ ବରଣ କରନ୍ତି । ଅନ୍ୟୁନ ଖ୍ରୀ:ପୂ: ୪୦୦ ଶତାବ୍ଦୀରେ ହିପୋକ୍ରେଟ   ଏହି ପ୍ରତ୍ୟାହାର ଲକ୍ଷଣ ଲିପିବଦ୍ଧ କରିଥିଲେ । ସନ ୧୮୦୦ ପର୍ଯ୍ୟନ୍ତ ଏହା ଏକ ବ୍ୟାପକ ସମସ୍ୟା ବୋଲି ବିଶ୍ୱାସ କରାଯାଉନଥିଲା ।
ରବି ପଟ୍ଟନାୟକ  (୧ ଅକ୍ଟୋବର ୧୯୩୫ - ୩ ଜୁନ, ୧୯୯୧) ଜଣେ ଓଡ଼ିଆ ସାହିତ୍ୟିକ ଥିଲେ  । ଧରାବନ୍ଧା ଘଟଣାବୈଚିତ୍ର ଓ କାହାଣୀସର୍ବସ୍ୱ ବର୍ଣ୍ଣନାରୁ ହଟିଯାଇ, ଓଡ଼ିଆ କ୍ଷୁଦ୍ରଗଳ୍ପକୁ ଅପାରମ୍ପରିକ ବିଷୟବିନ୍ୟାସ ତଥା ନୂତନ ପ୍ରୟୋଗ-ପରୀକ୍ଷାରେ ସମୃଦ୍ଧ କରିବାରେ ତାଙ୍କର ଉଲ୍ଲେଖଯୋଗ୍ୟ ଭୂମିକା ରହିଛି । ଜୀବନୀ ରବି ପଟ୍ଟନାୟକ, ୧୯୩୫ ମସିହା ଅକ୍ଟୋବର ମାସ ୨୧ ତାରିଖରେ ସୁନ୍ଦରଗଡ଼ ଜିଲ୍ଲାର ବଣାଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କୃଷ୍ଣଚନ୍ଦ୍ର ପଟ୍ଟନାୟକ ଥିଲେ, ସତ୍ୟବାଦୀ ବନ ବିଦ୍ୟାଳୟରେ ଜଣେ ଶିକ୍ଷକ । ମାତଙ୍କ ନାମ ଥିଲା ସୁନ୍ଦରମଣି ଦେବୀ । ରବି ପଟ୍ଟନାୟକଙ୍କର ପାଞ୍ଚ ଭାଇ ଥିଲେ । ରବି ପଟ୍ଟନାୟକ ରାଇରଙ୍ଗପୁର, ବାରିପଦା ଆଦି ସ୍ଥାନରୁ ଶିକ୍ଷାଗ୍ରହଣ କରିଥିଲେ । ସେ ରେଭେନ୍ସା ମହାବିଦ୍ୟାଳୟରୁ ଭୂତତ୍ତ୍ୱରେ ସ୍ନାତକୋତ୍ତର ହାସଲ କରିଛନ୍ତି । ସେ ୧୯୬୦ ମସିହାରେ, ଭାରତ ସରକାରଙ୍କ ଭୂତତ୍ତ ସର୍ବେକ୍ଷଣ ସଂସ୍ଥାରେ ଭୂତତ୍ତ୍ୱବିଦ ଭାବରେ ଚାକିରି ଆରମ୍ଭ କରିଥିଲେ । ୧୯୯୧ ମସିହା ଜୁନ ୩ ତାରିଖରେ ମାତ୍ର ୫୬ ବର୍ଷ ବୟସରେ ତାଙ୍କର ମୃତ୍ୟୁ ଘଟିଥିଲା । ଏହି ସମୟ ବେଳକୁ, ସେ ଭୂତତ୍ତ ସର୍ବେକ୍ଷଣ ସଂସ୍ଥାର ଭୁବନେଶ୍ୱର ଶାଖାର ନିର୍ଦ୍ଦେଶକ ଭାବରେ କାର୍ଯ୍ୟରତ ଥିଲେ । ଭୁବନେଶ୍ୱରରେ ପୁସ୍ତକ ମେଳା ଆରମ୍ଭ କରିବାରେ ରବି ପଟ୍ଟନାୟକଙ୍କର ଅବଦାନ ରହିଥିଲା । ତାଙ୍କରି ସ୍ମୃତିରେ  "ଭୁବନେଶ୍ୱର ପୁସ୍ତକ ମେଳା କମିଟି"  ପକ୍ଷରୁ ପ୍ରତିବର୍ଷ,  "ରବି ପଟ୍ଟନାୟକ ସ୍ମୃତି ପୁରସ୍କାର"  ପ୍ରଦାନ କରାଯାଇଥାଏ ।
ୟୁଭିଆଇଟିସ ଆଖି ଭିତର ପ୍ରଦାହକୁ କୁହାଯାଏ । ଆରମ୍ଭ ହେବା ସାଧାରଣତଃ ହଠାତ୍ ହୋଇଥାଏ । ପ୍ରାରମ୍ଭିକ ଲକ୍ଷଣ ମଧ୍ୟରେ ଅସ୍ପଷ୍ଟ ଦୃଷ୍ଟି, ଆଖିରେ ଭାସମାନ, ଆଖି ଯନ୍ତ୍ରଣା, ଲାଲ୍ ଆଖି ଏବଂ ଆଲୋକ ପ୍ରତି ସମ୍ବେଦନଶୀଳତା ହୋପାରେ । ଗୋଟିଏ କିମ୍ବା ଉଭୟ ଆଖି ପ୍ରଭାବିତ ହୋଇପାରେ । ରୋଗ ଜଟିଳ ହେଲେ ଦୃଷ୍ଟିହାନୀ ଏବଂ ଗ୍ଲକୋମା ହୋଇପାରେ  କାରଣଗୁଡିକ ଅଜ୍ଞାତ ହୋଇପାରେ ବା ଆଖି ସଂକ୍ରମଣ, କିମ୍ବା ଅଟୋମ୍ୟୁମ୍ୟୁନ୍ ଅବସ୍ଥା ଯୋଗୁ ହୋଇପାରେ । ସିଗାରେଟ୍ ଧୂମ୍ରପାନ ଏହି ସଙ୍କଟ ଆଣିପାରେ । ୟୁଭିଆ ମଧ୍ୟରେ ଆଇରିସ୍, ସିଲିଆରି ବଡି ଏବଂ କୋରଏଡ ଅନ୍ତର୍ଭୁକ୍ତ । ଏହାକୁ ପୂର୍ବ, ମଧ୍ୟବର୍ତ୍ତୀ ଏବଂ ପରବର୍ତ୍ତୀ ୟୁଭାଇଟିସରେ ବିଭକ୍ତ କରାଯାଇଛି; ଯଦିଓ ପାନୟୁଭିଆଇଟିସରେ ସମସ୍ତ ଅଂଶ ପ୍ରଭାବିତ ହୋଇପାରେ । ରୋଗର ଲକ୍ଷଣ ଏବଂ ଚକ୍ଷୁ ପରୀକ୍ଷା ଅନୁସାରେ ରୋଗ ନିର୍ଣ୍ଣୟ କରାଯାଏ। ଏହାର ଚିକିତ୍ସାରେ ସାଧାରଣତଃ ଷ୍ଟିରଏଡ ଦିଆଯାଏ । ସାଧାରଣତଃ ପ୍ରେଡନିସୋଲୋନ ଚକ୍ଷୁ ବୁନ୍ଦା ଦେଇ ଚିକିତ୍ସା କରାଯାଏ । ଗୁରୁତର ଅବସ୍ଥାରେ ପାଟିରେ କିମ୍ବା ଇଞ୍ଜେକ୍ସନ ଆକାରରେ ଷ୍ଟିରଏଡ ବ୍ୟବହାର କରାଯାଇପାରେ । ଷ୍ଟିରଏଡ ପ୍ରଭାବଶାଳୀ ନହେଲେ ମେଥୋଟ୍ରକ୍ସେଟ ଭଳି ଇମ୍ୟୁନୋସପ୍ରେସାଣ୍ଟ ବ୍ୟବହାର କରାଯାଇପାରେ । ଯନ୍ତ୍ରଣାରେ ସାହାଯ୍ୟ କରିବା ଏବଂ ଜଟିଳତାକୁ ରୋକିବା ନିମନ୍ତେ ଆଟ୍ରୋପିନ ଭଳି ସାଇକ୍ଲୋପ୍ଲେଜିକ ବ୍ୟବହୃତ ହୋଇପାରେ । ସଂକ୍ରମଣ ଅନୁଯାୟୀ ନିର୍ଦ୍ଦିଷ୍ଟ ଚିକିତ୍ସା ମଧ୍ୟ ଆବଶ୍ୟକ ହୁଏ। ୟୁଭିଆଇଟିସ ରୋଗରେ ବର୍ଷକୁ ପ୍ରାୟ ୩,000 ଲୋକ ପ୍ରଭାବିତ ହୁଅନ୍ତି । ଏହା ସାଧାରଣତ ୨୦-୬୦ ବର୍ଷ ବୟସ ମଧ୍ୟରେ ଦେଖାଯାଏ; ଯଦିଓ ଯେ କୌଣସି ବୟସରେ ହୋଇପାରେ । ସମାନ ହାରରେ ପୁରୁଷ ଏବଂ ମହିଳା ପ୍ରଭାବିତ ହୁଅନ୍ତି । ଏହା ବିଶ୍ୱ ସ୍ତରରେ ପ୍ରାୟ ୫-୧୦% ଦୃଷ୍ଟି ସମସ୍ୟା ଏବଂ ବିକାଶଶୀଳ ଦେଶମାନଙ୍କରେ ୨୫% ଅନ୍ଧତ୍ୱର କାରଣ ଅଟେ । ଉପଯୁକ୍ତ ଚିକିତ୍ସା ମିଳିଲେ ଫଳାଫଳ ଭଲ ହୋଇଥାଏ ।
ପ୍ରୋପ୍ରାନୋଲୋଲ୍ ଏକ ବିଟା ବ୍ଲକର ଶ୍ରେଣୀର ଔଷଧ ।ଉଚ୍ଚ ରକ୍ତଚାପ, ଅନେକ ପ୍ରକାରର ଅନିୟମିତ ହୃତ୍‌ସ୍ପନ୍ଦନ, ଥାଇରୋଟକ୍ସିକୋସିସ୍, କାପିଲାରି ହେମାଞ୍ଜିଓମା, ପରଫରମାନ୍ସ ଆଙ୍ଗଜାଇଟି ଓ ଏସେନସିଆଲ ଟ୍ରେମର ଇତ୍ୟାଦି ରୋଗମାନଙ୍କରେ ଏହି ଔଷଧ ଦିଆଯାଏ । ନିରୋଧକ ଭାବରେ ଏହା ଅଧକପାଳୀ, ହୃତ୍‌ପିଣ୍ଡ ସମସ୍ୟା ଥିବା ଆଞ୍ଜାଇନା ବା ପୂର୍ବରୁ ଥିବା ହୃଦ୍‌ଘାତ ଇତ୍ୟାଦି ରୋଗରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । ପାଟିରେ ଦିଆଯାଉଥିବା ଔଷଧ ଦୁଇ ପ୍ରକାର ଥାଏ; ସ୍ୱଳ୍ପ କାଳୀନ ଓ ଦୀର୍ଘକାଳୀନ ।। ପାଟିରେ ଦେଲେ ଏହାର ସର୍ବାଧିକ ପ୍ରଭାବ ୯୦ ମିନିଟରେ ଅନୁଭୂତ ହୁଏ । ଅଇ, ପେଟ ଯନ୍ତ୍ରଣା ଓ କୋଷ୍ଠକାଠିନ୍ୟ ଆଦି ପାର୍ଶ୍ୱ ପ୍ରତିକ୍ରିୟା ଏହି ଔଷଧରେ ଦେଖାଯାଏ । ଧୀର ହୃତ୍‌ପିଣ୍ଡ ଗତି ଓ ଅଧିକାଂଶ ହୃଦ୍‌ଘାତ ରୋଗୀଙ୍କୁ ଏହା ଦିଆଯାଏ ନାହିଁ । କରୋନାରୀ ଧମନୀ ରୋଗରେ ଦିଆଯାଉଥିବା ଏହି ଔଷଧ ହଠାତ୍ ବନ୍ଦ କରିଦେଲେ ସମସ୍ୟା ସୃଷ୍ଟି ହୁଏ । ଏହା ଯୋଗୁ ଆଜ୍‌ମା ରୋଗ ଲକ୍ଷଣ ବଢ଼ିଯାଏ । ଯକୃତ ଓ ବୃକ୍‌କ ସମସ୍ୟା ଥିଲେ ଅଧିକ ଯତ୍ନରେ ଏହି ଔଷଧ ଦିଆଯାଏ । ଗର୍ଭାବସ୍ଥାରେ ପ୍ରୋପ୍ରାନୋଲୋଲ୍ ଦେଲେ ଶିଶୁପ୍ରତି ବିପଦ ଜନ‌କ ପ୍ରଭାବ ପଡ଼େ । ସ୍ତନ୍ୟପାନ ସମୟରେ ଏହା ଦେଲେ ସମସ୍ୟା ଜଣାଯାଉ ନ ଥିଲେ ମଧ୍ୟ ଶିଶୁର ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ, ତେଣୁ ସତର୍କ ପର୍ଯ୍ୟଲୋଚନା ଆବଶ୍ୟକ । ଏହା ଏକ ନନ୍ ସିଲେକ୍ଟିଭ ବିଟା ବ୍ଲକର ଯାହା -ଆଡ୍ରେନର୍ଜିକ ରିସେପ୍ଟରମାନଙ୍କୁ ଅବରୋଧ କରେ । ସନ ୧୯୬୪ରେ ପ୍ରୋପ୍ରାନୋଲୋଲ୍ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏକ ମାସରେ ଏହି ଔଷଧ ପିଛା ୦.୨୪ରୁ ୨.୧୬ ଆମେରିକୀୟ ଡଲାର ଖର୍ଚ୍ଚ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଏହି ଔଷଧ ଖର୍ଚ୍ଚ ପ୍ରାୟ ୧୫ ଡଲାର ।
ସୁବାସିନୀ ଜେନା  (ଜନ୍ମ: ୧୯୬୭) ଜଣେ ଓଡ଼ିଆ ରାଜନୀତିଜ୍ଞ ତଥା ପତ୍ରିକା ସମ୍ପାଦିକା  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁବାସିନୀ ୧୯୬୭ ମସିହାରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ୧୯୮୬ ମସିହାରେ ବାଲେଶ୍ୱର ସ୍ଥିତ ଫକୀର ମୋହନ ମହାବିଦ୍ୟାଳୟରୁ କଳାରେ +୨ ପଢ଼ିଥିଲେ । ସେ ରାଜନେତା ତଥା ବ୍ୟବସାୟୀ ରବିନ୍ଦ୍ର କୁମାର ଜେନାଙ୍କୁ ବିବାହ କରିଛନ୍ତି, ଯିଏକି ପୂର୍ବରୁ ଜଣେ ସାଂସଦ ଭାବରେ କାର୍ଯ୍ୟ କରିଛନ୍ତି । ରାଜନୈତିକ ଜୀବନ ସୁବାସିନୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବସ୍ତା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୩,୩୧୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପାର୍ଥୀ ବିଜନ ନାୟକଙ୍କୁ ୨୦,୩୭୭ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଭାରତୀୟ ନିର୍ବାଚନ କମିଶନଙ୍କ ପାଖରେ ଦାଖଲ କରାଯାଇଥିବା ତଥ୍ୟ ଅନୁସାରେ, ସେ ୨୦୨୪ ଓଡ଼ିଶା ବିଧାନ ସଭା ନିର୍ବାଚନରେ ବିଜୟୀ ହୋଇଥିବା ତୃତୀୟ ଧନଶାଳୀ ବ୍ୟକ୍ତିତ୍ୱ, ଯାହାଙ୍କ ପାଖରେ ସମୁଦାୟ ୧୩୫ କୋଟିରୁ ଅଧିକ ସମ୍ପତ୍ତି ଅଛି ।
ରେଟାପାମୁଲିନ  (ଇଂରାଜୀ ଭାଷାରେ ), ଆଲଟାବାକ୍ସ ଏହାର ଏକ ବେପାର ନାମ, ହେଉଛି ଏକ ଆଣ୍ଟିବାୟୋଟିକ୍ ଯାହା ଜୀବାଣୁ ଜନିତ ଚର୍ମସ୍ଫୋଟ ବା ଇମ୍ପେଟିଗୋ ସଂକ୍ରମଣ ରୋଗର ଚିକିତ୍ସା ପାଇଁ ଚର୍ମରେ ବ୍ୟବ‌ହୃତ ହୁଏ  । ଏହା ଏମଆରଏସଏ   ବିରୁଦ୍ଧରେ ଉପଯୋଗୀ ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଏହା ବ୍ୟବହୃତ ସ୍ଥାନରେ ଉତ୍ତେଜନା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ପରି ଆଲର୍ଜି ପ୍ରତିକ୍ରିୟା ହୋଇପାରେ  ଏହା ସାଧାରଣତଃ ଜୀବାଣୁ ରାଇବୋସୋମକୁ ପ୍ରତିରୋଧ କରି ଜୀବାଣୁ ବୃଦ୍ଧିକୁ ବନ୍ଦ କରିବାକୁ ସକ୍ଷମ ହୁଏ । ୨୦୦୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ରେଟାପାମୁଲିନ ଅନୁମୋଦିତ ହୋଇଥିଲା । ଅବଶ୍ୟ ଏହା ୨୦୧୯ ରେ ୟୁରୋପ ବଜାରରୁ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୫ ଗ୍ରାମର ୧% ବିଶିଷ୍ଟ କ୍ରିମର ମୂଲ୍ୟ ପ୍ରାୟ ୩୨୫ ଡଲାର ଥିଲା । ଏହା ମୂଳତଃ ଏକ କବକରୁ ତିଆରି ହୋଇଥିଲା ।
ଆଫ୍ରିକୀୟ ଟ୍ରିପାନୋସୋମିଆସିସ କିମ୍ବା ନିଦ୍ରାରୋଗ ଏକ ପରଜୀବୀ ରୋଗ ଯାହା ମାନବ ଓ ଅନ୍ୟାନ୍ୟ ପଶୁମାନଙ୍କୁ ହୁଏ ।ଏହି ରୋଗ ଟ୍ରିପାନୋସୋମାବ୍ରୁସି ନାମକ ଏକ ପରଜୀବୀ ସ୍ପେସିଦ୍ୱାରା ହୁଏ । ମାନବଙ୍କୁ ଦୁଇ ପ୍ରକାର ପରଜୀବୀ ଆକ୍ରମଣ କରନ୍ତି ଯଥା ଟ୍ରିପାନୋସୋମାବ୍ରୁସିଗାମ୍ବିଏନ୍‌ସ  (ଟିବିଜି/ ) ଓ ଟ୍ରିପାନୋସୋମାବ୍ରୁସିରୋଡେସିଏନ୍‌ସ  ଟିବିଆର/   । ରିପୋର୍ଟ ହେଉଥିବା ରୋଗର ୯୮% ଟିବିଜି/ ପରଜୀବୀଦ୍ୱାରା ହୁଏ । ସଂକ୍ରମିତ ସିସି ମାଛି କାମୁଡ଼ିବାଦ୍ୱାରା ଏହି ଦୁଇ ପରଜୀବୀ ରୋଗ ହୁଏ ଓ ଏହା ଗ୍ରମାଞ୍ଚଳରେ ଅଧିକ ହୁଏ । ପ୍ରାରମ୍ଭରେ ଏହି ରୋଗର ପ୍ରଥମ ସୋପାନରେ ଜ୍ୱର, ମୁଣ୍ଡବଥା, ଗଲୁ ଓ ଗଣ୍ଠି ଯନ୍ତ୍ରଣା ହୁଏ । ସିସି ମାଛି କାମୁଡ଼ିବାର ୧ରୁ୩ ସପ୍ତାହ ପରେ ଏହା ଆରମ୍ଭ ହୁଏ । ସପ୍ତାହ ଓ ମାସାଧିକ କାଳ ପରେ ଏହାର ଦ୍ୱିତୀୟ ସୋପାନ ଆରମ୍ଭ ହେଲେ ମାନସିକ ବିଭ୍ରାଟ, କାଲୁଆ ଲାଗିବା, କୋଅର୍ଡିନେସନ ଅଭାବ ଓ ନିଦ୍ରାହୀନତା ହୁଏ । ରକ୍ତ ପରୀକ୍ଷା କରି ସେଥିରେ ଏହି ପରଜୀବୀ ପାଇଲେ ରୋଗ ନିର୍ଣ୍ଣୟ କରାଯାଏ । ଲସିକା ନୋଡର ତରଳ ପଦାର୍ଥରେ   ମଧ୍ୟ ଏହି ପରଜୀବୀ ପାଇଲେ ନିର୍ଣ୍ଣୟ ହୁଏ । ଲମ୍ବର ପଙ୍କଚର କରି ପ୍ରଥମ ଓ ଦ୍ୱିତୀୟ ସୋପାନର ଫରକ କୁହାଯାଏ । ସଙ୍କଟମୟ ଲୋକଙ୍କର ସ୍କ୍ରୀନିଙ୍ଗ କରି ରକ୍ତରେ ଟିବିଜି ପାଇଲେ ଏହି ରୋଗ ପ୍ରତିରୋଧକାରୀ ବ୍ୟବସ୍ଥା କରାଯାଏ । ସ୍ନାୟବିକ ଲକ୍ଷଣ ପ୍ରକାଶ ପାଇବା ପୁର୍ବରୁ ରୋଗ ନିର୍ଣ୍ଣୟ ହେଲେ ଚିକିତ୍ସା ସ‌ହଜ ହୁଏ । ପ୍ରଥମ ସୋପାନ ରୋଗରେ ପେଣ୍ଟାମିଡିନ କିମ୍ବା ସୁରାମିନ ଔଷଧ ଦେଇ ଚିକିତ୍ସା କରାଯାଏ । ଦ୍ୱିତୀୟ ସୋପାନ ରୋଗରେ ଏଫ୍ଲୋରନିଥିନ କିମ୍ବା ଏହା ସ‌ହ ନିଫୁରଟିମୋକ୍ସ ମିଶେଇ ଦିଆଯାଏ । ମେଲାର୍ସୋପ୍ରୋଲ ଔଷଧ ଦୁଇଟିଯାକ ନିମନ୍ତେ କାମ କଲେ ମଧ୍ୟ ଅଧିକ ପାର୍ଶ୍ୱପ୍ରତିକ୍ରିୟା ହେଉଥିବାରୁ କେବଳ ଟିବିଆର ନିମନ୍ତେ ଦିଆଯାଏ । କେତେକ ସବ୍-ସାହାରା ଅଞ୍ଚଳରେ ଥିବା ୩୬ଟି ଦେଶର ୭୦ ନିୟୁତ ସଙ୍କଟରେ ଥିବା ଲୋକଙ୍କର ନିୟମିତ ଭାବେ ଏହି ରୋଗ ହୁଏ । ୧୯୯୦ ମସିହାରେ ଏହି ରୋଗମୃତ୍ୟୁ ସଂଖ୍ୟା ୩୪,୦୦୦ ଥିବାବେଳେ ୨୦୧୦ ମସିହାରେ ଏହା କମିଯାଇ ୯୦୦୦ ମୃତ୍ୟୁ ହୋଇଥିଲା । ୨୦୧୨ ମସିହାରେ ୩୦,୦୦୦ ଲୋକ ସଂକ୍ରମିତ ହୋଇଛନ୍ତି ଓ ସେଥିମଧ୍ୟରୁ ୭୦୦୦ ନୂଆ ରୋଗୀ ଅଟନ୍ତି । କଙ୍ଗୋରେ ୮୦%ରୁ ଅଧିକ ରୋଗୀ ଅଛନ୍ତି । ଇତିହାସରେ ୩ଟି ମୂଖ୍ୟ ରୋଗ ସ୍ରୋତ ହୋଇଛି, ୧୮୯୬ରୁ ୧୯୦୬ ମଧ୍ୟରେ ଉଗାଣ୍ଡା ଓ କଙ୍ଗୋ ବେସିନରେ ଗୋଟିଏ ଓ ଆଉ ଦୁଇଟି ୧୯୨୦ ଓ ୧୯୭୦ ମସିହାରେ ଆନେକ ଆଫ୍ରିକା ଦେଶମାନଙ୍କରେ ହୋଇଥିଲା । ଅନ୍ୟ ପଶୁମାନେ ଯଥା ଗୋଜାତୀୟ ପ୍ରାଣୀମାନଙ୍କଦ୍ୱାରା ରୋଗ ଭୋଗନ୍ତି ଓ ବାହକ ରୂପେ ରହିଯାଆନ୍ତି ।
ଆନ୍ତର୍ଜାତୀୟ ଉଚ୍ଚାରଣଗତ ଲିପି  (ଇଂରାଜୀ: , ) ଉଚ୍ଚାରଣ ଚିହ୍ନ ଆଧାରିତ ଓ ଲାଟିନ ଲିପିରେ ଲିଖିତ ଏକ ଲିଖନ ବିଧି  । ଏହା କଥିତ ଭାଷାମାନଙ୍କର ଲିଖନ ନିମନ୍ତେ ଆନ୍ତର୍ଜାତୀୟ ଫୋନେଟିକ ଆସୋସିଏସନ ଦ୍ୱାରା ଏକ ମାନକ ରୂପେ ତିଆରି କରାଯାଇଥିଲା । ଆଇପିଏ ଅଭିଧାନ ସଂକଳକ, ବିଦେଶୀ ଭାଷାଭାଷୀ ଛାତ୍ର ଓ ଶିକ୍ଷକ, ଭାଷାବିଦ, ଧ୍ୱନି-ଭାଷା ରୋଗବିଦ୍ୱାବିଦ, ଗାୟକ-ଗାୟିକା, ଅଭିନେତା, ନିର୍ମିତ ଭାଷାକାର, ଓ ଅନୁବବାଦକମାନଙ୍କ ଦେଇ ବ୍ୟବହୃତ ହୋଇଥାଏ ।
ବିଶୁନି ମଢ଼ୁଆଳ ଓଡ଼ିଶାରେ ଜନ୍ମିତ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । କନିକା ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓଙ୍କ ପ୍ରଜା ଅତ୍ୟାଚାର ବିରୋଧରେ ସେ ବିଦ୍ରୋହ କରିଥିଲେ । ୧୯୨୨ ଏପ୍ରିଲ ୨୨ ତାରିଖରେ ମେଘପୁରସ୍ଥିତ ବଜ୍ର ମହାକାଳୀ ମନ୍ଦିର ପ୍ରାଙ୍ଗଣରେ ରାଜାଙ୍କ ବିରୁଦ୍ଧରେ ସଂଗ୍ରାମ କରି ୨୩ ତାରିଖରେ ନିହତ ହୋଇଥିଲେ । ଜୀବନୀ ବିଶୁନି ମଢ଼ୁଆଳ ଆଧୁନିକ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାସ୍ଥିତ ରାଜକନିକା  (ତତ୍କାଳୀନ କନିକା) ତହସିଲ ଅନ୍ତର୍ଗତ ବର୍ତ୍ତନି ଗ୍ରାମରେ ଏକ ଖଣ୍ଡାୟତ ପରିବାରରେ ଜନ୍ମଗ୍ରହଣ ଜନ୍ମଗ୍ରହଣ କରିଥିଲେ  । ଅର୍ଥ ଅଭାବରୁ ସେ ବିଶେଷ ପାଠ ପଢ଼ିପାରିନଥିଲେ । ସେ ବୃତ୍ତିରେ ଚାଷୀ ଥିଲେ । ସେ ସ୍ଥାନୀୟ ଲକ୍ଷ୍ମଣ ମଢ଼ୁଆଳଙ୍କ କୁଳପାଳ ଏବଂ ଦୀନବନ୍ଧୁ ଖଣ୍ଡାୟତ ପରିବାରର ବିଶ୍ୱସ୍ତ ଅନୁଚର ଥିଲେ । କନିକା ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓ ପ୍ରଜାଙ୍କ ପ୍ରତି କରୁଥିବା ଅନ୍ୟାୟ, ଅତ୍ୟାଚାର ବିରୋଧରେ ସେ ପ୍ରଜାମେଳି କରି ବିଦ୍ରୋହ ଆରମ୍ଭ କରିଥିଲେ । ରାଜା ପ୍ରଜାମାନଙ୍କଠାରୁ ଚଉଷଠି ପ୍ରକାର କର ଆଦାୟ କରୁଥିଲେ ଏବଂ ଭୋଗ ବିଳାସରେ ଜୀବନ କାଟୁଥିଲେ  ୧୯୨୧-୨୨ ମସିହାରେ ଫସଲ ହାନି ଯୋଗୁଁ ଦୁର୍ଭିକ୍ଷ ପଡ଼ିଥିଲା । କିନ୍ତୁ ରାଜାଙ୍କ ଅତ୍ୟାଚାର ନ କମିବାରୁ ପ୍ରଜାମାନେ ବିଦ୍ରୋହ କଲେ । ବିଶୁନି ମଢ଼ୁଆଳ ଏହି ପ୍ରଜାବିଦ୍ରୋହର ନେତୃତ୍ୱ ନେଇଥିଲେ । ରାଜାଙ୍କ ସେନାଙ୍କୁ ବ୍ରିଟିଶ ସରକାରଙ୍କ ତରଫରୁ କଟକର ସବଇନସ୍ପେକ୍ଟର ଶ୍ରୀକୃଷ୍ଣ ମହାପାତ୍ର ଏବଂ ଇନ୍ସପେକ୍ଟର ରାଧାଶ୍ୟାମ ଦାସଙ୍କ ସହଯୋଗ କରୁଥିଲେ । ଏପ୍ରିଲ ୨୩ ତାରିଖରେ ଏହି ସେନା ଗୁଳିରେ ବିଶୁନି ମଢ଼ୁଆଳ ମେଘପୁରସ୍ଥିତ ବଜ୍ରମହାକାଳୀ ମନ୍ଦିର ପ୍ରାଙ୍ଗଣରେ ଥିବା ବେବର୍ତା ପୋଖରୀ ପଡ଼ିଯାଇ ନିହତ ହୋଇଥିଲେ ।
ଏକ ନିର୍ଦିଷ୍ଟ ଅଞ୍ଚଳରେ ବାସ କରୁଥିବା ଜଣେ ବ୍ୟକ୍ତିର ବାର୍ଷିକ ହାରାହାରି ଆୟକୁ ମୁଣ୍ଡପିଛା ଆୟ କୁହାଯାଏ। ଏହାକୁ ଗଣନା କରିବାକୁ ହେଲେ ଉକ୍ତ ଅଞ୍ଚଳର ମୋଟ ଆୟକୁ ତାର ଲୋକସଂଖ୍ୟାଦ୍ୱାରା ଭାଗ କରାଯାଏ। ଏହା କୌଣସି ଅଞ୍ଚଳର ଉନ୍ନତିର ମାପକାଠି ଅଟେ। ଭାରତର ମୁଣ୍ଡପିଛା ଆୟ ୨୦୧୩ ମସିହାରେ ଭାରତର ମୁଣ୍ଡପିଛା ଆୟ $ ୧,୫୭୦ ଥିଲା, ଯାହାକି ବିଶ୍ୱବ୍ୟାଙ୍କର ଆକଳନ ଅନୁଯାୟୀ ୧୬୪ଟି ଦେଶ ମଧ୍ୟରେ ଭାରତକୁ ୧୧୩ତମ ସ୍ଥାନ ପ୍ରଦାନ କରିଛି ।
ରିଆନ ମର୍କଲେ ଆମେରିକା ଅଣଲାଭକାରୀ ସଂଗଠନ କ୍ରିଏଟିଭ କମନ୍ସର ସିଇଓ । ସେ ଖୋଲା ଲାଇସେନ୍ସ, ନେଟ ନିଉଟ୍ରାଲିଟି, ଓ ଓପନ ଡାଟା କାର୍ଯ୍ୟକ୍ରମଗୁଡ଼ିକର ଜଣେ ସମର୍ଥକ । ମର୍କଲେ ଓପନ ୱାର୍ମ ଫାଉଣ୍ଡେସନର ବୋର୍ଡ଼ ଅଫ ଡାଇରେକ୍ଟର୍ସର ସଭାପତି ଓ ଆଗରୁ କ୍ୱେଟିକୋ ଫାଉଣ୍ଡେସନର ଟ୍ରଷ୍ଟି ଥିଲେ । ସେ କଣ୍ଟେଣ୍ଟ ବିତରଣ ନିମନ୍ତେଅର୍ଥନୀତି ବଣ୍ଟନ, ଏକାଡେମିକ ପ୍ରକାଶନ ଓ ଆଇନଗତ ଆଧାରିକ ସଂରଚନା ବାବଦରେ ବାବଦରେ ଲେଖନ୍ତି ଓ ଭାଷଣ ଦିଅନ୍ତି । କ୍ରିଏଟିଭ କମନ୍ସ ୨୦୧୩ରେ କ୍ୟାଥରିନ କାସର୍ଲି କ୍ରିଏଟିଭ କମନ୍ସ ଛାଡ଼ିବା ପରେ ମର୍କଲେ ଏହାର ସିଇଓ ଭାବେ ୨୦୧୪ରେ ଯୋଗଦେଇଥିଲେ । ତାଙ୍କର ଲକ୍ଷ୍ୟ ସଂଗଠନର ନୂଆ, ଦୀର୍ଘସ୍ଥାୟୀ ରଣନୀତି ତିଆରିରେ । ୱାଇଅର୍ଡ଼ ପତ୍ରିକାରେ ତାଙ୍କର ୨୦୧୬ ଓପ-ଏଡ଼ରେ ସେ ସେ ଏକାଡେମିକ ପ୍ରକାଶନ ବିରୋଧରେ କରିଥିବା ସମାଲୋଚନା ଆମେରିକା ଆସୋସିଏସନ ଫର କ୍ୟାନସର ରିସର୍ଚର ଉପ ସଭାପତି ଜୋ ବିଡ଼େନ ନିଜ ଲେଖାରେ ଉଲ୍ଲେଖ କରିଥିଲେ । ୨୦୧୬ରେ ଉଇଲିଅମ ଆଣ୍ଡ ଫ୍ଲୋରା ହିଉଲେଟ ଫାଇଣ୍ଡେସନରୁ $୧୦ ମିଲିଅନ ଡଲାର ଅନୁଦାନ କ୍ରିଏଟିଭ କମନ୍ସର ନୂଆ ରଣନୀତି ପାଇଁ ଓ ସଂଗଠନର କାମ ବିତରଣ ପାଇଁ ପାଇଥିଲେ ।
କାର୍ଭେଡିଲ‌ଲ  (ଇଂରାଜୀ ଭାଷାରେ , ଏକ ବିକ୍ରୟ ନାମ କୋରେଗ/ ) ଏକ ଔଷଧ ଯାହା ଉଚ୍ଚ ରକ୍ତଚାପ, କଞ୍ଜେସ୍ଟିଭ ହାର୍ଟ ଫେଲ୍ୟୁର , ସନ୍ତୁଳିତ ହୃଦ୍‌ଘାତ ପରବର୍ତ୍ତୀ ଲେଫ୍ଟ ଭେଣ୍ଟ୍ରିକୁଲାର ଡିସଫଙ୍କସନ   ରୋଗମାନଙ୍କ ଚିକିତ୍ସାରେ ଦିଆଯାଏ  । ଉଚ୍ଚ ରକ୍ତଚାପରେ ଏହା ଦ୍ୱିତୀୟ ଧାଡ଼ିର ଔଷଧ ଭାବରେ ଦିଆଯାଏ । ପାଟିରେ ଏହି ଔଷଧ ଦିଆଯାଏ । କାର୍ଭେଡିଲ‌ଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବୁଲା, ଥକ୍କା ଅନୁଭବ, ଗଣ୍ଠି ଯନ୍ତ୍ରଣା, ନିମ୍ନ ରକ୍ତଚାପ, ଅଇ ଓ ଅଣନିଶ୍ୱାସୀ ଆଦି ଲକ୍ଷଣମାନ ଦେଖାଯାଇପାରେ । ପ୍ରତିକ୍ରିୟା ସାଂଘାତିକ ହେଲେ ବ୍ରୋଙ୍କୋସ୍ପାଜ୍ନ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଯକୃତ ସମସ୍ୟା   ଥିଲେ ଏହି ଔଷଧ ଦିଆଯାଏ ନାହିଁ । କାର୍ଭେଡିଲ‌ଲ ଏକ ବିଟା ବ୍ଲକର   ଓ ଆଲଫା-୧ ବ୍ଲକର  ( -1 ) ଔଷଧ  । ଏହାର କାର୍ଯ୍ୟଧାରା ସମ୍ପୁର୍ଣ୍ଣ ରୂପେ ସ୍ପଷ୍ଟ ନ ହୋଇଥିଲେ ମଧ୍ୟ ରକ୍ତନଳୀ ସ୍ଫିତ   କରୁଥିବା ଅନୁମାନ କରାଯାଏ । ସନ ୧୯୭୮ରେ କାର୍ଭେଡିଲ‌ଲ ପେଟେଣ୍ଟ ହେବାପରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୫ରେ ସ୍ୱୀକୃତ ହୋଇଥିଲା । ଏହା ଜେନେରିକ   ନାମରେ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ସନ ୨୦୧୮ରେ ୦.୦୫ ଡଲାର ଥିଲା । ସନ ୨୦୧୬ରେ ଏହାର୨୩ ନିୟୁତ ପ୍ରେସକ୍ରିପସନ ଯୁକ୍ତରାଷ୍ଟ୍ର ଆମେରିକାରେ ହୋଇ ୩୦ତମ ସର୍ବାଧିକ ପ୍ରେସକ୍ରିପସନ ମାନ୍ୟତା ପାଇଥିଲା ।
୨୦୦୪   ଗ୍ରେଗୋରି ପାଞ୍ଜି ଅନୁସାରେ ଗୁରୁବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2004 ବର୍ଷ, 3 ଶହସ୍ରାବ୍ଦର 4 ବର୍ଷ, 21 ଶତାବ୍ଦୀର 4 ବର୍ଷ, ଏବଂ ୨୦୦୦ ଦଶକର 5 ବର୍ଷ ଥିଲା ।
ଜ୍ୟୋତ୍ସ୍ନା ଦାସ  (ମୃତ୍ୟୁ: ୧୪ ଜୁଲାଇ ୨୦୨୦) ଓଡ଼ିଆ ଚଳଚ୍ଚିତ୍ର ଜଗତର ଜଣେ ଅଭିନେତ୍ରୀ ଥିଲେ  । ସେ ଓଡ଼ିଆ କଥାଚିତ୍ର ସମେତ କିଛି ମଞ୍ଚ ନାଟକରେ ଅଭିନୟ କରିଥିଲେ । ତାଙ୍କ ଅଭିନୀତ ଚଳଚ୍ଚିତ୍ରଗୁଡ଼ିକ ମଧ୍ୟରୁ ସମୟ, ଅଭିମାନ, ସତୀ ଅନସୂୟା, ଉପେନ୍ଦ୍ର ଭଞ୍ଜ, ଫଟା କପାଳ ଅନ୍ୟତମ । ଜଣେ ମଞ୍ଚ ଅଭିନେତ୍ରୀ ଭାବରେ ସେ ଗଞ୍ଜାମ, କନ୍ଧମାଳ, ମାଲକାନଗିରି, କଳାହାଣ୍ଡି, ମୟୂରଭଞ୍ଜ ଜିଲ୍ଲା ସମେତ ଭୁବନେଶ୍ୱର, ରାଉରକେଲା ପ୍ରଭୃତି ସ୍ଥାନରେ ବିଭିନ୍ନ ରାଜ୍ୟସ୍ତରୀୟ ନାଟକ ସମାରୋହରେ ଅଭିନୟ କରିଥିଲେ । ୧୪ ଜୁଲାଇ ୨୦୦୨ରେ ସେ ମୃତ୍ୟୁବରଣ କରିଥିଲେ । ବ୍ୟକ୍ତିଗତ ଜୀବନ ଜ୍ୟୋତ୍ସ୍ନା ଦାସ ବ୍ରହ୍ମପୁରରେ ବାସ କରୁଥିଲେ । ସେ ସେଣ୍ଟ୍‌ ଭିନ୍‌ସେଣ୍ଟ କନ୍‌ଭେଣ୍ଟ୍‌ ବିଦ୍ୟାଳୟର ଜଣେ ଶିକ୍ଷୟତ୍ରୀ ଭାବରେ କାର୍ଯ୍ୟ କରୁଥିଲେ । କଥାଚିତ୍ର ଜୀବନ ଜ୍ୟୋତ୍ସ୍ନା ୧୯୭୫ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ସମୟ । ଏହାପରେ ସେ ଗୌରୀ, ଦେବଯାନୀ, ସୁନା ଚଢ଼େଇ, ଅଭିମାନ, ସତୀ ଅନସୂୟା, ଉପେନ୍ଦ୍ର ଭଞ୍ଜ, ଫଟା କପାଳ ଭଳ ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନୀତ କଥାଚିତ୍ର ମୃତ୍ୟୁ ଜ୍ୟୋତ୍ସ୍ନା ଦାସ ୨୦୨୦ ମସିହାର ଜୁଲାଇ ମାସ ୧୪ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା । ସେ ଉଦର ଜନିତ ସମସ୍ୟାରେ ପୀଡ଼ିତ ଥିଲେ ।
ଟଙ୍କା ତତେ ସଲାମ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଭି. ରାଜକୁମାର ରାଜୁ । ନିର୍ମଳ ନାୟକ ଏହି କଥାଚିତ୍ରଟିର କାହାଣୀ ଲେଖିଥିଲେ । କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶୁ ଶେଖର ମଲ୍ଲିକ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଚନ୍ଦନ କର ଏବଂ ରାଲି ନନ୍ଦ । ପ୍ରକାଶ, ରୁପ୍ସା, ମୀନକେତନ, ଅଜିତ ଦାସ, ବିରେନ ମିଶ୍ର, ଇଲୁ ବାନାର୍ଜୀ, ଅସୀତ ପତି ଆଦି କଳାକାରମାନେ କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଚନ୍ଦନ କର ରାଲି ନନ୍ଦ ପ୍ରକାଶ ରୁପ୍ସା ମୀନକେତନ ଅଜିତ ଦାସ ବିରେନ ମିଶ୍ର ଇଲୁ ବାନାର୍ଜୀ ଅସୀତ ପତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଏଲ ଅଭିଜିତ ମଜୁମଦାର ।
ହେମା ମାଳିନୀ "ହେମା ମଳିନୀ ଚକ୍ରବର୍ତ୍ତୀ"   (ଜନ୍ମ ୧୬ ଅକ୍ଟୋବର ୧୯୪୮) ତାମିଲନାଡ଼ୁର ଜିୟାପୁରମଠାରେ ଜନ୍ମ ଗ୍ରହଣ କରିଥିଲେ । ସେ ଏକାଧାରାରେ ଜଣେ ଅଭିନେତ୍ରୀ, ପ୍ରଯୋଜକ, ନିର୍ଦ୍ଦେଶକ, ରାଜନେତ୍ରୀ ଥିଲେ। ସେ ତାମିଲ ଚଳଚ୍ଚିତ୍ର  "ଇଥୁ ସାଥିୟମ" ରେ ଅଭିନୟ କରି ଚଳଚ୍ଚିତ୍ର ଜଗତରେ ପାଦ ଦେଇଥିଲେ। ୧୯୬୮ ମସିହାରେ  "ସପ୍ନୋ କା ସୌଦାଗର ଚଳଚ୍ଚିତ୍ରରେ ସେ ମୁଖ୍ୟ ଭୁମିକାରେ ପ୍ରଥମ କରି ଅଭିନୟ କରିଥିଲେ। ମଳିନୀଙ୍କୁ ସେହି ସମୟରେ  "ଡ୍ରିମ୍ ଗାର୍ଲ"  ରୂପେ ସମ୍ଭୋଧନା କରି ତାଙ୍କୁ ପ୍ରୋତ୍ସାହିତ କରାଯାଉଥିଲା,ଏବଂ ୧୯୭୭ରେ ସେ ଏହି ନାମର ଏକ ଚଳଚ୍ଚିତ୍ର କରିଥିଲେ। ତାଙ୍କ ଅଧିକାଂଶ ଚଳଚ୍ଚିତ୍ରରେ ଧର୍ମେନ୍ଦ୍ର, ରାଜେଶ ଖାନା, ଦେବ ଆନନ୍ଦ ସ୍ୱାମୀ ଭୁମିକାରେ ଥାଇ ହେମାଙ୍କ ବିପରୀତ ପକ୍ଷେ ଅଭିନୟ କରିଥିଲେ। ସେ ୧୫୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି। ମଳିନୀ ତାଙ୍କ ଅଭିନୟ ସମୟରେ ୧୧ ଥର ପାଇଁ ମନୋୟନ ହେଇଛନ୍ତି,୧୯୭୨ରେ ପୁରସ୍କୃତ ମଧ୍ୟ ହୋଇଛନ୍ତି। ୨୦୦୦ ମସିହାରେ ମଳିନୀ, ଭାରତ ସରକାରଙ୍କଦ୍ୱାରା ଏବଂ ପଦ୍ମଶ୍ରୀ ପୁରସ୍କାର ପାଇଛନ୍ତି। ୨୦୦୩ରୁ ୨୦୦୯ ପଯ୍ୟନ୍ତ ମଳିନୀ ବି.ଜେ.ପି ପ୍ରତିନିଧି ଭାବେ ରାଜ୍ୟସଭାକୁ ଚୟନ ହୋଇଥିଲେ। ୨୦୧୪ ମସିହାରେ ହେମା ମଳିନୀ ଲୋକ ସଭା ପାଇଁ ମନୋୟନ ହୋଇଥିଲେ। ମଳିନୀ ଦାନଶୀଳ କାର୍ଯ୍ୟରେ ଓ ସମାଜ ସାହସିକତା କାର୍ଯ୍ୟରେ ଜଡ଼ିତ ଅଛନ୍ତି।
ଶାଲୁ ନିଗମ ଜଣେ ଭାରତୀୟ ଓକିଲ, ନାରୀବାଦୀ ଆଇନ ପଣ୍ଡିତ ଏବଂ ଲେଖକ ଅଟନ୍ତି । ସେ ମଧ୍ୟ ଜଣେ ବକ୍ତା । ସେ ୧୭ ମଇ ୨୦୧୬ ମସିହାରେ ନିଷ୍ପତ୍ତି ନେଇଥିବା ଲ୍ୟାଣ୍ଡମାର୍କ ମାମଲାରେ ଶାଲୁ ନିଗମ ବନାମ ଆଞ୍ଚଳିକ ପାସପୋର୍ଟ ଅଧିକାରୀ ଭାବରେ ଆବେଦନ କରିଥିଲେ, ଯାହା ପିତାଙ୍କ ନାମ ଆବଶ୍ୟକ ନକରି ପାସପୋର୍ଟ ପ୍ରଦାନ କରାଯାଇପାରିବ ବୋଲି କହିଥିଲେ । ଶିକ୍ଷା ଏବଂ ବୃତ୍ତି ନିଗମ ଦିଲ୍ଲୀ ବିଶ୍ୱବିଦ୍ୟାଳୟର ଲେଡି ଇରୱିନ୍ କଲେଜରୁ ସ୍ନାତକ ହାସଲ କରିଛନ୍ତି । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ଏବଂ ଜାମିଆ ମିଲିଆ ଇସଲାମିଆରୁ ସାମାଜିକ କାର୍ଯ୍ୟରେ ଡିଗ୍ରୀ ହାସଲ କରିଥିଲେ । ସେ ଜାମିଆ ମିଲିଆ ଇସଲାମିଆଙ୍କଠାରୁ ସାମାଜିକ କାର୍ଯ୍ୟରେ ଡକ୍ଟରେଟ ମଧ୍ୟ ହାସଲ କରିଥିଲେ । ତାଙ୍କ ଅନୁସନ୍ଧାନର ବିଷୟ ଥିଲା  "ଉପଭୋକ୍ତା ସୁରକ୍ଷା ଆକ୍ଟ, ୧୯୮୬କୁ ସ୍ୱତନ୍ତ୍ର ରେଫରେନ୍ସ ସହିତ ଡାକ୍ତର ରୋଗୀ ସମ୍ପର୍କକୁ ପରିବର୍ତ୍ତନ କରିବା ।" " ସେଣ୍ଟର ଫର ଓମେନ ଡେଭଲପମେଣ୍ଟ ଷ୍ଟଡିଜ୍ "ରେ ତାଙ୍କର ଡକ୍ଟରାଲ୍ ଫେଲୋସିପ୍ ଇଣ୍ଡିଆନ୍ କାଉନସିଲ୍ ଅଫ୍ ସୋସିଆଲ୍ ସାଇନ୍ସ ରିସର୍ଚ୍ଚଦ୍ୱାରା ସମର୍ଥିତ । ସେ ଦିଲ୍ଲୀର ପିପୁଲ୍ସ ୟୁନିଅନ ଫର ସିଭିଲ ଲିବର୍ଟିସ୍  ର ସଚିବ ଭାବରେ ମଧ୍ୟ ଜଡ଼ିତ ଅଛନ୍ତି । ଏହାପୂର୍ବରୁ ସେ ଭାରତୀୟ ସାମାଜିକ ପ୍ରତିଷ୍ଠାନ, ନୂଆଦିଲ୍ଲୀ ସହିତ ଆଇନଗତ ସାକ୍ଷରତା, ଲିଙ୍ଗ ସମ୍ବେଦନଶୀଳତା, ଆଇନ ସଚେତନତା, ଆଇନ ଅନୁସନ୍ଧାନ, ପାରା ଲିଗାଲର ତାଲିମ, ମାନବିକ ଅଧିକାର ଉପରେ ପ୍ରଶିକ୍ଷକଙ୍କ ପ୍ରଶିକ୍ଷଣ, ଜେଲ ସଂସ୍କାର ଏବଂ ଆଇନ ସହାୟତା, ତାଲିମ ମାନୁଆଲ, ବୁକଲେଟ୍ ଏବଂ ଅନ୍ୟାନ୍ୟ ତାଲିମ ସାମଗ୍ରୀ ଉପରେ କାର୍ଯ୍ୟ କରିଛନ୍ତି । ନିଗମାଙ୍କୁ ମହିଳାମାନଙ୍କ ଅଧିକାର ସହ ଜଡ଼ିତ ପାରିବାରିକ ହିଂସାରୁ ବଞ୍ଚିଥିବା ବ୍ୟକ୍ତିଙ୍କ ପାଇଁ ଆଇନଗତ ତଥା ଅନ୍ୟାନ୍ୟ ସୁରକ୍ଷା, ବ୍ୟାଟେରୀ ମହିଳା ସିଣ୍ଡ୍ରୋମ, ଆତ୍ମରକ୍ଷା ଅଧିକାର, ବୈବାହିକ ବଳାତ୍କାର ଆଇନ, ସମ୍ପତ୍ତି ଅଧିକାର, ଜାତି ଏବଂ ମହିଳାଙ୍କ ସ୍ଥିତି, -19 ଯୁଗରେ ମହିଳାଙ୍କ ଅଧିକାର ବିରୁଦ୍ଧରେ ପ୍ରତିକ୍ରିୟା, ଏବଂ ସମୟରେ ମହିଳାଙ୍କ ପ୍ରତି ହେଉଥିବା ହିଂସା ବୃଦ୍ଧି -19 ମହାମାରୀ ଇତ୍ୟାଦି ସମ୍ପୃକ୍ତ ପ୍ରସଙ୍ଗରେ ତାଙ୍କର ପାରଦର୍ଶିତା ପାଇଁ ଦର୍ଶାଯାଇଛି । ଭାରତରେ ଶିକ୍ଷା ସହ ଜଡ଼ିତ ତାଙ୍କର ଓକିଲାତି ପାଇଁ ତାଙ୍କୁ ମଧ୍ୟ ଉଲ୍ଲେଖ କରାଯାଇଛି । ଓକିଲଙ୍କ ପୋଷାକ ଟିକା ନିରପକ୍ଷତା ଏବଂ ଶାସନରେ ସ୍ୱଚ୍ଛତା ପାଇଁ ମଧ୍ୟ ସେ ଜଣାଶୁଣା । ଓକିଲାତି ଏପ୍ରିଲ୍ ୨୦୧୮ ମସିହାରେ, ସେ ଦିଲ୍ଲୀର ଓକିଲ ଗୋଷ୍ଠୀରେ ଯୋଗ ଦେଇଥିଲେ ଯେଉଁମାନେ ଜାମ୍ମୁ କାଶ୍ମୀରର କାଥୁଆ ବଳାତ୍କାର ମାମଲାର ଓକିଲମାନଙ୍କୁ ଲାଇସେନ୍ସ ବାତିଲ କରି ଦଣ୍ଡିତ କରାଯିବାକୁ ଦାବି କରି ଏକ ନିରବ ବିରୋଧ ପ୍ରଦର୍ଶନ କରିଥିଲେ । ୧୫ ଜୁଲାଇ ୨୦୨୦ ମସିହାରେ, ସେ ଅନ୍ୟ ଓକିଲମାନଙ୍କ ସହ ଯୋଗ ଦେଇଥିଲେ ଏବଂ ଆରାରିଆ ଜିଲ୍ଲା କୋର୍ଟରେ ହିଂସାତ୍ମକ ଯୌନ ଅପରାଧରେ ବଞ୍ଚିଥିବା ବ୍ୟକ୍ତିଙ୍କ ଚିକିତ୍ସା ସମ୍ପର୍କରେ ପାଟନା ହାଇକୋର୍ଟର ପ୍ରଧାନ ବିଚାରପତିଙ୍କୁ ଚିଠି ଲେଖିଥିଲେ । ଜୁଲାଇ ୨୦୨୧ ରେ, ନିଗମ ୯୦୦ ଜଣ ବ୍ୟକ୍ତି ଏବଂ ଗୋଷ୍ଠୀରେ ଯୋଗ ଦେଇ ଅନଲାଇନରେ ମୁସଲମାନ ମହିଳାମାନଙ୍କ ଉପରେ ଘୃଣା ଭାଷଣ ତଥା ମିସୋଗିନି ବିରୁଦ୍ଧରେ କାର୍ଯ୍ୟାନୁଷ୍ଠାନକୁ ନିନ୍ଦା କରିଥିଲେ ।
ହାଲୋଥେନ  (ଇଂରାଜୀ ଭାଷାରେ , ବିକ୍ରୟ ନାମ ) ଏକ ସର୍ବାଙ୍ଗ ନିଶ୍ଚେତକ    । ନିଶ୍ଚେତନ   ଆରମ୍ଭ କରିବାକୁ ବା ଚାଲୁ ରଖିବାକୁ ଏହା ବ୍ୟବ‌ହାର କରାଯାଇପାରେ । ଏହାର ଅନେକ ସୁବିଧା ମଧ୍ୟରେ ଅଧିକ ଲାଳ   ତିଆରି ନ କରିବା ଏକ ମୂଖ୍ୟ ସୁବିଧା ଯାହା ଇନଟ୍ୟୁବେସନ  ( , ଶ୍ୱାସନଳୀରେ ନଳି ଭର୍ତ୍ତି କରିବା) ନିମନ୍ତେ ସୁବିଧା ହୁଏ  । ଆଘ୍ରାଣ   ମାଧ୍ୟମରେ ଏହା ଦିଆଯାଏ । ହାଲୋଥେନର ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍‌ସ୍ପନ୍ଦନ  , ଶ୍ୱାସକ୍ରିୟା ଅଧୋଗତି  ( ବା ) ଓ ଯକୃତ ସମସ୍ୟା   ହୋଇପାରେ  । ପରଫିରିଆ ରୋଗ ଥିଲେ ବା ପରିବାରରେ ମାଲିଗନାଣ୍ଟ ହାଇପରଥର୍ମିଆ   ରୋଗର ଇତିହାସ ଥିଲେ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥାରେ ଶିଶୁ ଉପରେ ଏହାର ପ୍ରଭାବ ସ୍ପଷ୍ଟ ହୋଇନାହିଁ ଓ ସିଜରିଆନ ସେକସନ   ଅପରେଶନରେ ଏହା ଦେବାକୁ ସୁପାରିସ କରାଯାଏ ନାହିଁ । ସନ ୧୯୫୫ରେ ହାଲୋଥେନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୨୫୦ ମି:ଲି: ବୋତଲ କ୍ରୟ ମୂଲ୍ୟ ୨୨ରୁ ୫୨ ଡଲାର ଆମେରିକୀୟ ଡଲାର । ବିକଶିତ ଦେଶମାନଙ୍କରେ ଏହି ଔଷଧ ବଦଳରେ ନୂଆ ସେଭୋରୋଫ୍ଲୁରେନ  ‌   ଉପଲବ୍‌ଧ କରାଯାଉଛି । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳୁନାହିଁ ।
ରଜନୀ କୋଠାରୀ  (୧୯୨୮ - ୨୦୧୫) ଜଣେ ଭାରତୀୟ ରାଜନୀତି ବିଜ୍ଞାନୀ, ରାଜନୈତିକ ତତ୍ତ୍ୱବିତ୍ ତଥା ଏକାଡେମିକ୍ ଲେଖକ  । ସେ ରାଜନୀତି ବିଜ୍ଞାନର ବିଂଶ ଶତାବ୍ଦୀର ମହାନ ଚିନ୍ତାନାୟକମାନଙ୍କ ଭିତରୁ ଜଣେ । ସେ ୧୯୬୩ ମସିହାରେ ମାନବ ବିଜ୍ଞାନ ଅଧ୍ୟୟନ ଓ ଗବେଷଣା ନିମନ୍ତେ ଦିଲ୍ଲୀରେ ଖୋଲା ଯାଇଥିବା ସେଣ୍ଟର ଫର୍ ଦ ଷ୍ଟଡି ଅଫ୍ ଡେଭଲପିଙ୍ଗ୍ ସୋସାଇଟିଜ୍  (ସି.ଏସ୍.ଡି.ଏସ୍.)ର ପ୍ରତିଷ୍ଠାତା  । ଏହାଛଡା ବୁଦ୍ଧିଜୀବି ଓ ସାମାଜିକ କର୍ମୀମାନଙ୍କ ମଧ୍ୟରେ ବିଚାର ଆଲୋଚନା ନିମନ୍ତେ ଉଦ୍ଦିଷ୍ଟ ଦିଲ୍ଲୀସ୍ଥ ଅନୁଷ୍ଠାନ ଲୋକାୟନର ୧୯୮୦ ମସିହାରେ ପ୍ରତିଷ୍ଠାରେ ମଧ୍ୟ ତାଙ୍କର ପ୍ରମୁଖ ଭୂମିକା ଥିଲା । ଏହା ଛଡା ସେ ଇଣ୍ଡିଆନ କାଉନସିଲ୍ ଅଫ ସୋସାଲ୍ ସାଇନ୍ସ୍ ରିସର୍ଚ୍ଚ୍  (ଆଇ. ସି. ଏସ୍. ଏସ୍. ଆର୍.), ଇଣ୍ଟର୍ନ୍ୟାସନାଲ୍ ଫାଉଣ୍ଡେସନ୍ ଫର୍ ଡେଭେଲପ୍ମେଣ୍ଟ୍ ଅଲ୍ଟର୍ନେଟିଭ୍ସ୍ ଓ ପିପୁଲ୍ସ୍ ୟୁନିଅନ୍ ଅଫ ସିଭିଲ ଲିବର୍ଟିଜ  (ପି.ୟୁ.ସି.ଏଲ୍.) ଆଦି ସହିତ ମଧ୍ୟ ସମ୍ବନ୍ଧିତ ଥିଲେ  । ୧୯୮୫ ମସିହାରେ ଲୋକାୟନକୁ ବିକଳ୍ପ ନୋବେଲ ପୁରସ୍କାର ଭାବରେ ପରିଚିତ ରାଇଟ୍ ଲାଇଭ୍ଲିହୁଡ ପୁରସ୍କାର ଦିଆଯାଇଥିଲା । କର୍ମ ଜୀବନ କୋଠାରୀ ନିଜର କର୍ମ ଜୀବନ ବରୋଦାର ମହାରାଜା ସୟାଜୀରାଓ ବିଶ୍ୱବିଦ୍ୟାଳୟଠାରେ ଅଧ୍ୟାପକ ଭାବରେ ଆରମ୍ଭ କରିଥିଲେ । ଏହି ସମୟରେ ଇକନୋମିକ ଆଣ୍ଡ ପଲିଟିକାଲ ୱିକ୍ଲୀ ପତ୍ରିକାରେ ୧୯୬୧ ମସିହାରେ ଛଅ ଅଂଶ ବିଶିଷ୍ଟ, ଫର୍ମ ଆଣ୍ଡ ସବଷ୍ଟାନ୍ସ ଇନ ଇଣ୍ଡିଆନ ପଲିଟିକ୍ସ ନାମକ ପ୍ରବନ୍ଧ ଲେଖି ପରିଚିତି ଲାଭ କଲେ । ସେ ଏହି ସମୟରେ ସେମିନାର୍ ପତ୍ରିକା ପାଇଁ ମଧ୍ୟ ଲେଖାଲେଖି ଆରମ୍ଭ କଲେ । ଏହାପରେ ସମାଜ ବିଜ୍ଞାନୀ ଶ୍ୟାମାଚରଣ ଦୁବେଙ୍କଦ୍ୱାରା ନିମନ୍ତ୍ରିତ ହୋଇ ସେ ମସୁରୀସ୍ଥ ନାଶନାଲ ଇନଷ୍ଟିଚ୍ୟୁଟ ଅଫ କମ୍ୟୁନିଟି ଡେଭେଲପମେଣ୍ଟ୍ର ସହନିର୍ଦ୍ଦଶକ ଭାବରେ ଯୋଗ ଦେଲେ । ୧୯୬୩ ମସିହାରେ ସେ ଏସିଆ ଫାଉଣ୍ଡେଶନର ଭାରତ ଚାପ୍ଟରର ମୂଖ୍ୟ ପ୍ରଫେସର ରିଚାର୍ଡ ଏଲ୍. ପାର୍କଙ୍କଦ୍ୱାରା ଦତ୍ତ ଗୋଟିଏ ବ୍ୟକ୍ତିଗତ ଗ୍ରାଣ୍ଟ ବ୍ୟବହାର କରି ଦିଲ୍ଲୀସ୍ଥ ଇଣ୍ଡିଆନ ଆଡଲ୍ଟ ଏଡୁକେଶନ୍ ଇନଷ୍ଟିଚ୍ୟୁଟ୍ର ପରିସରରେ ସି.ଏସ୍.ଡି.ଏସ୍.ର ଆରମ୍ଭ କଲେ । ଏହା ପରେ ବର୍ତ୍ତମାନର ସିଭିଲ ଲାଇନସ୍ଥ ଅବସ୍ଥାନକୁ ଘୁଞ୍ଚି ଆସିଲା । ସି.ଏସ୍.ଡି.ଏସ୍.ରେ ଆଶିଷ ନନ୍ଦୀ, ଡି.ଏଲ୍. ସେଠ୍, ରାମାଶ୍ରୟ ରାୟ ଓ ବଶିରୁଦ୍ଦିନ ଅହମଦ ଆଦି ସମାଜ ବିଜ୍ଞାନୀମାନଙ୍କ ସହିତ ସେ ଏହି ଅନୁଷ୍ଠାନକୁ ଠିଆ କଲେ, ଯେଉଁଠାରେ ସମାଜତାତ୍ତ୍ୱିକ ଦୃଷ୍ଟିରୁ ଅନେକ ଗୁରୁତ୍ତ୍ୱପୂର୍ଣ କାମର ଅନୁସୃଜନ ଘଟିଲା । ଗ୍ରନ୍ଥାବଳୀ ପଲିଟିକ୍ସ ଇନ ଇଣ୍ଡିଆ  ୧୯୭୦  । ଷ୍ଟେଟ ଏଗେନେଷ୍ଟ ଡେମୋକ୍ରାସୀ: ଇନ ସର୍ଚ୍ଚ ଅଫ ହ୍ୟୁମେନ ଗଭର୍ନାନ୍ସ  ୧୯୮୯ । ରିଥିଙ୍କିଙ୍ଗ ଡେଭେଲପମେଣ୍ଟ : ଇନ ସର୍ଚ୍ଚ ଅଫ ହ୍ୟୁମେନ ଅଲଟର୍ନେଟିଭ୍ସ । କମ୍ୟୁନାଲିଜମ ଇନ ଇଣ୍ଡିଆନ ପଲିଟିକ୍ସ  ୧୯୯୮  । ମେମୁଆର୍ସ :ଅନିଜି ଇଜ ଦ ଲାଇଫ ଅଫ ଦ ମାଇଣ୍ଡ  ୨୦୦୨ । ରିଥିଙ୍କିଙ୍ଗ ଡେମୋକ୍ରାସୀ  ୨୦୦୫ ।
ବ୍ରାହ୍ମଣୀ ଓଡ଼ିଶାର ଦ୍ୱିତୀୟ ବୃହତ୍ତମ ନଦୀ । ଶଙ୍ଖ ଓ କୋଏଲ ନାମକ ଦୁଇଟି ନଦୀ ଝାଡ଼ଖଣ୍ଡ ରାଜ୍ୟର ଛୋଟନାଗପୁର ମାଳଭୂମିରୁ ବାହାରିଛନ୍ତି । ଏହି ଦୁଇନଦୀ ସୁନ୍ଦରଗଡ଼ ଜିଲ୍ଲାରେ ରାଉରକେଲା ସ‌ହର ନିକଟବର୍ତୀ ପାନପୋଷଠାରେ ମିଳିତ ହୋଇ ଗୋଟିଏ ନଦୀ ହୋଇଛନ୍ତି । ଏହାର ନାମ ବ୍ରାହ୍ମଣୀ । ଏହା କଟକ ଜିଲ୍ଲା ଓ ଯାଜପୁର ଅଞ୍ଚଳରେ ବୈତରଣୀ ନଦୀ ସହିତ ମିଶି ବଙ୍ଗୋପସାଗରରେ ପଡ଼ିଅଛି । ବଣାଇଗଡ଼, ଭୁବନ, ତାଳଚେର ଓ ଜେନାପୁର ଏହି ନଦୀର କୂଳରେ ଅବସ୍ତିତ । ବ୍ରାହ୍ମଣୀ ନଦୀରେ ବେଶୀ ବନ୍ୟା ହେଲେ ଯାଜପୁର ଅଞ୍ଚଳର କ୍ଷତି ହୁଏ । ଗତିପଥ ଏହା ସୁନ୍ଦରଗଡ଼, ଦେବଗଡ଼, ଅନୁଗୋଳ, କଟକ ଯାଜପୁର ଓ କେନ୍ଦ୍ରାପଡା ଜିଲ୍ଲା ମଧ୍ୟରେ ଦୀର୍ଘ ୪୮୦ କିଲୋମିଟର ପ୍ରବାହିତ ହୋଇ ଚାନ୍ଦବାଲିଠାରେ ଧାମରା ମୁହାଣରେ ବଙ୍ଗୋପସାଗରରେ ପଡ଼ିଅଛି । ଏହାର ଗର୍ଭଭାଗ ପ୍ରାୟ ୩୯,୦୩୩ କି.ମି. । ବ୍ରାହ୍ମଣୀ ନଦୀ ଉପରେ କାଂଶବାହାଲଠାରେ ମନ୍ଦିରା ଡ୍ୟାମ ଓ ପାନପୋଷର ସନ୍ନିକଟରେ ତରକେରାଠାରେ ବ୍ୟାରେଜ୍ ନିର୍ମାଣ ହୋଇ ରାଉରକେଲା ଇସ୍ପାତ କାରଖାନାକୁ ସଦାସର୍ବଦା ଜଳଯୋଗାଣ ହେଉଉଅଛି । ୧୯୮୬ ମସିହାରେ ରେଙ୍ଗାଲି ଡ୍ୟାମ ନିର୍ମାଣ ହୋଇ ୨୫୦ ମେଗାଓ୍ୱାଟ ବିଦ୍ୟୁତ ଉତ୍ପାଦନ ହୋଇ ପାରୁଅଛି । ତାଳଚେରଠାରେ ସମଲ ବ୍ୟାରେଜ ନିର୍ମାଣ ହୋଇ ନଦୀ ଜଳ କୃଷି କାର୍ଯ୍ୟରେ ବ୍ୟବହାର କରାଯାଉଅଛି । ସରାଙ୍ଗଠାରେ ନଦୀ ଶଯ୍ୟାରେ ବିରାଟ ପ୍ରସ୍ତରରେ ଖୋଦିତ ଭଗବାନଙ୍କର ଅନନ୍ତ ଶୟନ ମୂର୍ତ୍ତି ଜନମାନସର ମନକୁ ଆକର୍ଷଣ କରୁଅଛି । ବାଳକ ବାଜି ରାଉତ ଇଂରେଜ ଫଉଜକୁ ତା ଡଙ୍ଗାରେ ଏହି ବ୍ରାହ୍ମଣୀ ନଦୀ ଘାଟରେ ପାରି କରାଇ ନଦେଇ ତାଙ୍କ ଗୁଳମାଡ଼ରେ ସହିଦ ହୋଇଥିଲେ । ଢେଙ୍କାନାଳର ଏକଘରିଆ ଗ୍ରାମରେ ବ୍ରାହ୍ମଣୀ ନଦୀ କୂଳରେ କନେକଶ୍ୱର ମହାଦେବ ମନ୍ଦିର ତଥା କବି ଦୀନକୃଷ୍ଣ ଦାସଙ୍କ ଆଶ୍ରମ ଦୃଷ୍ଟିଗୋଚର ହୁଏ । କବି ଦୀନକୃଷ୍ଣଙ୍କ କର୍ମମୟ ଜୀବନ ଏହି ପବିତ୍ର କ୍ଷେତ୍ରବାହ୍ମଣୀ ନଦୀ କୂଳରେ ଘନ ଅରଣ୍ୟ ଆମ୍ରକାନନ ମଧ୍ୟରେ ପାରିତ ହୋଇଥିଲା । ସେ ଭକ୍ତି ଭାବରେ ପ୍ରଭୁ ଜଗନ୍ନାଥଙ୍କ ଦର୍ଶନକରି କୁଷ୍ଠରୋଗରୁ ମୁକ୍ତ ହୋଇଥିଲେ । ଯାଜପୁର ଜିଲ୍ଲାର ଜେନାପୁରଠାରେ ଦୁଇଭାଗରେବିଭକ୍ତ ହୋଇ ଡାହାଣକୁ ପ୍ରବାହିତ ହୋଇ ଗଲାବେଳେ, ବିରୂପା ନଦୀ ଚୌଦ୍ୱାରଠାରୁ ମହାନଦୀରୁ ବାହାରି ବ୍ରାହ୍ମଣୀରେ ଇନ୍ଦୁପୁର, କାଇପଡ଼ା ଓ କୃଷ୍ଣନଗରଠାରେ ଉପନଦୀ ରୂପେ ସଂଗମ ସ୍ଥଳ ସୃଷ୍ଟି କରି ତଳକୁ ତଳକୁ ପ୍ରବାହିତ ହୋଇ ଭିତରକନିକାଠାରେ ତା ' ଗର୍ଭରେ କୁମ୍ଭୀର ଅଭୟାରଣ୍ୟ ସୃଷ୍ଟି ହୋଇଛି । ବାମକୁ ଖରସ୍ରୋତା ନଦୀ ନାମରେ ନାମିତ ହୋଇ ପ୍ରବାହିତ ହୋଇଛି । କିମ୍ବଦନ୍ତୀ ଏହି ନଦୀର ନାମକରଣ ବାବଦରେ ଏକ କିମ୍ବଦନ୍ତୀ ରହିଛି । ଏକଦା ଋଷି ପରାଶରଙ୍କୁ ଏକ କୈବର୍ତ୍ତ କନ୍ୟା ନାଉରୀ ସାଜି ନଦୀ ପାର କରାଉଥିଲାବେଳେ ତାଙ୍କ ମନରେ କାମ ବାସନା ସୃଷ୍ଟି ହେଲା । ସେ କୁହୁଡ଼ି ସୃଷ୍ଟି କରି ନିଜର କାମବାସନା ଚରିତାର୍ଥ କରିଥିଲେ । ସେହି କୈବର୍ତ୍ତ ବାଳିକାଙ୍କ ଔରସରୁ ଜନ୍ମ ନେଇଥିଲେ ମହାକବି ତପସ୍ୱୀ ବେଦବ୍ୟାସ । ପରାଶର ତପବଳରେ ସେହି କୈବର୍ତ୍ତ ବାଳିକାଙ୍କୁ ବ୍ରାହ୍ମଣୀରେ ରୂପାନ୍ତରିତ କରିଥିଲେ । ସେହିକାଳରୁ ଏହି ନଦୀର ନାମ ବ୍ରାହ୍ମଣୀ ହୋଇଥିବା ଜଣାଯାଏ ।
ଡାବଲପୁଆ ବା  "ଗୁଚିତାଣ୍ଡୁ"  ଭାରତର ଏକ ପାରମ୍ପାରିକ ଖେଳ । ଏହା ମୁଖ୍ୟତଃ ଭାରତୀୟ ଉପମହାଦେଶରେ ଖେଳାଯାଉଥିଲେ ମଧ୍ୟ ପୃଥିବୀର ଅନ୍ୟ ବହୁ ଦେଶରେ ଏହି ଖେଳର ପ୍ରଚଳନ ଅଛି । ଏହି ଖେଳର ଅନେକ ଆଞ୍ଚଳିକ ନାମ ଓ ଭିନ୍ନଭିନ୍ନ ଖେଳନିୟମ ରହିଛି । ଓଡ଼ିଶାରେ ଏହା  "ଗୁଲି ବାଡ଼ି" ,  "ପିଲବାଡ଼ି"   ଫୁଲବାଣୀ‌ ,  "ଗୁଟିଡାବୁଳ"   (ବାଲେଶ୍ୱର) ଆଦି ନାମରେ ମଧ୍ୟ ପରିଚିତ  । ଏହି ଖେଳର ଉତ୍ପତ୍ତି ଆନୁମାନିକ ୨୫୦୦ ବର୍ଷ ତଳେ ହୋଇଥିଲା । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ନିଜ ୨୦୧୮ ମଇ ୨୭ ତାରିଖ ମନ କି ବାତ ବାର୍ତ୍ତାରେ ଏହି ଖେଳ ବିଷୟରେ ଉଲ୍ଲେଖ କରିଥିଲେ । ବିଧି ଗୋଟିଏ ଦୁଇପଟରୁ ଗୋଜିଆ ଛୋଟ କାଠି, ପୁଆ ଓ ଅନ୍ୟ ଏକ ଲମ୍ବା ବାଡ଼ି ବା ଡାବଲ ସହାୟତାରେ ଏହି ଖେଳ ଖେଳାଯାଏ । ଗୋଟିଏ ପକ୍ଷର ଖେଳାଳି, ଛୋଟ ଗାତ  ( ଗୁଚି ମଧ୍ୟ କୁହାଯାଏ ) ଉପରେ ପୁଆକୁ ରଖି, ଡାବଲ ସାହାଯ୍ୟରେ ତାକୁ ଦୂରକୁ ମାରିଦିଅନ୍ତି  । ଅପରପକ୍ଷ ତାକୁ ତଳେ ପଡ଼ିବା ପୂର୍ବରୁ କ୍ୟାଚଧରିବାକୁ ଚେଷ୍ଟା କରନ୍ତି । ଯଦି ଧରିବାରେ ସଫଳ ହୁଅନ୍ତି, ତେବେ ମାରୁଥିବା ପକ୍ଷର ଖେଳ ପାଳି ସରେ ଓ ଅପରପକ୍ଷ ଖେଳ ଆରମ୍ଭ କରନ୍ତି । ଧରି ନପାରିଲେ, ମାରିଥିବା ଦଳ ଡାବଲ ସାହାଯ୍ୟରେ ପୁଆର ମୁନକୁ ବାଡ଼େଇଦିଅନ୍ତି, ତାହା ଉପରକୁ ଉଠିଯାଏ ଓ ଲମ୍ବା ବାଡ଼ିରେ ତାକୁ ଦୂରକୁ ମାରି ଦିଆଯାଏ । କାଠିଟି ଯେତେଦୂର ଯାଏ, ଅପରପକ୍ଷ ତାକୁ ସେଠୁ ଗୋଟିଏ ଗୋଡ଼ରେ ଡେଇଁ ଡେଇଁ ଆଣିଥାନ୍ତି ।
ଏମିତି ବି ହେଇପାରେ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବି ନାରାୟଣ ଦାସ । ଚିନ୍ମୟୀ ମହାନ୍ତି ଏହାର କାହାଣୀ ଲେଖିଥିଲେ ଏବଂ ଶୁଭଜିତ ଆନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜୀବ ମହାନ୍ତି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବୈଦ୍ୟନାଥ ଦାଶ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ବାପୁ ଗୋସ୍ୱାମୀ, ପଞ୍ଚାନନ ନାୟକ ଏବଂ ଅରୁଣ ମନ୍ତ୍ରୀ । କଥାଚିତ୍ରଟିରେ ଗୀତଗୁଡ଼ିକ ଗାଇଥିଲେ ହ୍ୟୁମାନ ସାଗର, ତାରିକ୍ ଅଜିଜ୍, ବିଷ୍ଣୁମୋହନ କବି, ସତ୍ୟଜିତ, ଅଞ୍ଜଳି ଦାସ, ଅସୀମା ପଣ୍ଡା, ଅର୍ପିତା ଚୌଧୁରୀ, ଜାଗୃତି ମିଶ୍ର ଏବଂ ସୁଚିସ୍ମିତା । ଏହି କଥାଚିତ୍ରଟିର ମୁଖ୍ୟ କଳାକାରମାନେ ଥିଲେ ଶଶିକାନ୍ତ ଏବଂ ରୂପାଲି । ଦୀପକ ଏବଂ ସୁମନ୍‌ ଏହି କଥାଚିତ୍ରଟିରେ ଅଭିନୟ କରିଥିଲେ । ଏହି ସବୁ କଳାକାରମାନେ ଏହି କଥାଚିତ୍ର ଜରିଆରେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ନିର୍ଦ୍ଦେଶକ ସଂଗ୍ରାମ ବିଶ୍ୱାଳ ମଧ୍ୟ କଥାଚିତ୍ରଟିରେ ଅଭିନୟ କରିଥିଲେ । ପଦ୍ମଲୋଚନ, ସୁଲୋଚନା ଭୂୟାଁ, ହରିହର ସ୍ୱାଇଁ, ପ୍ରହଲାଦ ପାତ୍ର, ଜାନିବାବୁ, ସୁଇଟ ରୋଜି, ଦିଲୀପ ପଣ୍ଡା, ନିହାରିକା, ସଞ୍ଜୟ ମହାନ୍ତି, ପ୍ରତାପ ସାହୁ, ସନ୍ଧ୍ୟା ଶତପଥୀ, ସଂଗୀତା, ମାତନି ବରାଳ, ହୃଦୟ ପଟ୍ଟନାୟକ, ପ୍ରିୟଦର୍ଶିନୀ ଆଦି କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୧୭ ସେପ୍ଟେମ୍ବର ୧୭ ତାରିଖ ବିଶ୍ୱକର୍ମା ପୂଜା ଦିନ ସାରା ଓଡ଼ିଶାରେ ମୁକ୍ତିଲାଭ କରିଥିଲା । ଅଭିନୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ବାପୁ ଗୋସ୍ୱାମୀ, ପଞ୍ଚାନନ ନାୟକ, ଅରୁଣ ମନ୍ତ୍ରୀ ଆଦି ଗୀତିକାରମାନେ କଥାଚିତ୍ରଟିରେ ଗୀତ ରଚନା କରିଥିଲେ । ହ୍ୟୁମାନ ସାଗର, ତାରିକ୍ ଅଜିଜ୍, ବିଷ୍ଣୁମୋହନ କବି, ସତ୍ୟଜିତ, ଅଞ୍ଜଳି ଦାସ, ଅସୀମା ପଣ୍ଡା, ଅର୍ପିତା ଚୌଧୁରୀ, ଜାଗୃତି ମିଶ୍ର, ସୁଚିସ୍ମିତା ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ହସ୍ତ ଶୁଚିରକ୍ଷାକାରୀ ବା ହ୍ୟାଣ୍ଡ ସାନିଟାଇଜର  (ଇଂରାଜୀ ଭାଷାରେ ) ଏକ ଆଲକ‌ହଲ ଥିବା ପଦାର୍ଥ ଯାହା ଚିକିତ୍ସା କ୍ଷେତ୍ରର ବ୍ୟକ୍ତିମାନଙ୍କର ହାତଧୁଆ   ନିମନ୍ତେ ସାବୁନ ଓ ପାଣି ଅପେକ୍ଷା ଅଧିକ ପସନ୍ଦ‌ଯୋଗ୍ୟ  । ଅଣୁଜୀବ   ମାରିବା ନିମନ୍ତେ ଏହା ଅଧିକ ପ୍ରଭାବଶାଳୀ ଓ ସାବୁନପାଣି ଅପେକ୍ଷା ଅଧିକ ସ‌ହନୀୟ । ମଳତ୍ୟାଗ ବା ପାଇଖାନା   ବ୍ୟବ‌ହାର ପରେ ଦୁଷିତ ହେବା ସମ୍ଭାବନା ଥିଲେ ହାତଧୁଆଯାଇପାରେ । ଆଲକ‌ହଲ ନଥିବା ପଦାର୍ଥ ସାଧାରଣ କ୍ଷେତ୍ରରେ ବ୍ୟବ‌ହାର କରିବାକୁ ସୁପାରିସ କରାଯାଏନାହିଁ । ଚିକିତ୍ସା କ୍ଷେତ୍ର ବ୍ୟତୀତ ଅନ୍ୟ କ୍ଷେତ୍ରରେ ହାତ ଧୁଆ ଅପେକ୍ଷା ହ୍ୟାଣ୍ଡ ସାନିଟାଇଜର ବ୍ୟବ‌ହାର ଫଳପ୍ରଦ ହେଉଥିବାର ପ୍ରମାଣ ମିଳୁନାହିଁ । ଏହା ତରଳ ପଦାର୍ଥ, ଜେଲ ଓ ଫୋମ ଆକାରରେ ମିଳେ । ଆଲକ‌ହଲ-ବେସ ସଂସ୍କରଣରେ ଆଇସୋପ୍ରୋପାଇଲ ଆଲକ‌ହଲ  , ଇଥାନଲ   ବା ପ୍ରୋପାନଲ  ମିଶ୍ରଣ ଥାଏ । ୬୦%ରୁ ୯୫% ଆଲକ‌ହଲ ଥିବା ପଦାର୍ଥ ସର୍ବାପେକ୍ଷା ପ୍ରଭାବଶାଳୀ । ଏହା ଜ୍ୱଳନକ୍ଷମ   ହୋଇଥିବାରୁ ଯତ୍ନଶୀଳ ହେବା ଆବଶ୍ୟକ । ଆଲକ‌‌ହଲ ବେସ୍ ଥିବା ପଦାର୍ଥ ଅନେକ ପ୍ରକାରର ଅଣୁଜୀବ  ବିରୁଦ୍ଧରେ କାମ କରେ କିନ୍ତୁ ସ୍ପୋର ବିରୁଦ୍ଧରେ ନୁହେଁ । କେତେକ ସଂସ୍କରଣରେ ଚର୍ମ ନଶୁଖିବା ନିମନ୍ତେ ଗ୍ଲିସେରଲ   ଦିଆଯାଇଥାଏ । ଆଲକ‌ହଲ ନଥିବା ସଂସ୍କରଣରେ ବେଞ୍ଜାଲକୋନିଅମ କ୍ଲୋରାଇଡ   ବା ଟ୍ରାଇକ୍ଲୋସାନ   ଥାଇପାରେ । ଆଣ୍ଟିସେପ୍ଟିକ ଭାବରେ ଆଲକ‌ହଲ ସନ ୧୩୬୩ରୁ ବ୍ୟବ‌ହାର ହୋଇଆସୁଛି କିନ୍ତୁ ୧୮୦୦ ଶତାବ୍ଦୀର ଶେଷ ଭାଗରେ ଏହାର ବ୍ୟବ‌ହାରର ପ୍ରମାଣ ମିଳିଥିଲା । ସନ ୧୯୮୦ରୁ ୟୁରୋପରେ ଏହା ସାଧାରଣ ଭାବରେ ବ୍ୟବ‌ହୃତ ହେଉଛି । ଏହାର ଆଲକ‌ହଲ ବେସ୍‌ର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ବୋତଲର ହୋଲସେଲ କ୍ରୟ ମୂଲ୍ୟ ୧.୪୦ରୁ ୩.୭୦ ଆମେରିକୀୟ ଡଲାର ।
ଭାରତ ପ୍ରତି ରାଜ୍ୟ ପାଇଁ ଗୋଟିଏ ଲେଖାଏଁ ବିଧାନ ସଭା ରହିଛି । ସାବାଳକ ଭୋଟଦାନ ମାଧ୍ୟମରେ ପ୍ରତ୍ୟକ୍ଷ ନିର୍ବାଚନ ଜରିଆରେ ଲୋକମାନଙ୍କଦ୍ୱାରା ଲୋକ-ପ୍ରତିନିଧି ଚୟନ କରାଯାଇ ବିଧାନ ସଭା ଗଠିତ ହୁଏ । ବିଧାନ ସଭା ସଦସ୍ୟ ସଂଖ୍ୟା ସର୍ବାଧିକ ୫୦୦ ଓ ସର୍ବନିମ୍ନ ୬୦ ଅଟେ । ତେବେ ଭାରତର କେତେକ ରାଜ୍ୟ-ବିଧାନ ସଭାରେ ୬୦ରୁ କମ ସଂଖ୍ୟକ ଆସନ ଅଛି;- ଯଥା:- ସିକିମ (୩୨), ଗୋଆ, ଅରୁଣାଚଳ ପ୍ରଦେଶ ଓ ମିଜୋରମ  ପ୍ରତ୍ୟେକ ୪୦  । ଓଡ଼ିଶା ବିଧାନ ସଭା ଓଡ଼ିଶା ବିଧାନ ସଭାରେ ସଭ୍ୟସଂଖ୍ୟା ୧୪୭, ତନ୍ମଧ୍ୟରୁ ୨୨ ଓ ୩୪ଟି ଆସନ ଯଥାକ୍ରମେ ଅନୁସୂଚିତ ଜାତି ଓ ଅନୁସୂଚିତ ଜନଜାତି ବା ଆଦିବାସୀଙ୍କ ପାଇଁ ସଂରକ୍ଷିତ । ଅବଶିଷ୍ଟ ୯୧ଟି ଆସନ ସାଧାରଣ ବର୍ଗଙ୍କ ପାଇଁ ଉଦ୍ଦିଷ୍ଟ । ବିଧାନ ସଭା ପାଇଁ ସଦସ୍ୟ ବ୍ୟବସ୍ଥା ରାଜ୍ୟ ବିଧାନ ସଭାର ସଦସ୍ୟମାନେ ପ୍ରତ୍ୟକ୍ଷ ଭାବେ ନିର୍ବାଚିତ ହୋଇଥାନ୍ତି । ପ୍ରତ୍ୟେକ ଅଠର ବର୍ଷ ବା ତତୋଧିକ ବୟସର ନାଗରିକମାନେ ମତଦାନ କରି ଲୋକପ୍ରତିନିଧି ଚୟନ କରିଥାନ୍ତି । ପ୍ରତି ରାଜ୍ୟ ବିଧାନ ସଭାର ଆସନ ସଂଖ୍ୟା ଯେତିକି ଥାଏ ସମାନ ସଂଖ୍ୟକ ଏକ-ସଭ୍ୟ ବିଶିଷ୍ଟ ଆଞ୍ଚଳିକ ନିର୍ବାଚନ ମଣ୍ଡଳୀରେ ବିଭକ୍ତ କରାଯାଇଥାଏ । ପ୍ରତି ନିର୍ବାଚନ ମଣ୍ଡଳୀରୁ ଜଣେ ଲେଖାଏଁ ପ୍ରାର୍ଥୀ ନିର୍ବାଚିତ ହୋଇଥାନ୍ତି । ବିଧାନ ସଭା ସଭ୍ୟପଦ ପାଇଁ ଆବଶ୍ୟକୀୟ ଯୋଗ୍ୟତା ବିଧାନ ସଭା ସଭ୍ୟ ପଦ ପାଇଁ ପ୍ରତି ପ୍ରାର୍ଥୀଙ୍କର ନିମ୍ନଲିଖିତ ଯୋଗ୍ୟତା ଥିବା ଆବଶ୍ୟକ । ସେ ଜଣେ ଭାରତୀୟ ନାଗରିକ ହୋଇଥିବେ । ତାଙ୍କର ବୟସ ୨୫ ବର୍ଷରୁ କମ ହୋଇନଥିବ । ସଂସଦଦ୍ୱାରା ପ୍ରଣୀତ ନିର୍ବାଚନ ଆଇନ ଅନୁଯାୟୀ ତାଙ୍କର ଅନ୍ୟ ଯୋଗ୍ୟତା ଥିବା । ଜଣେ ପ୍ରାର୍ଥୀ ନିର୍ବାଚନ ପାଇଁ ଅଯୋଗ୍ୟ ବିବେଚିତ ଯଦି - ସେ କୌଣସି ସରକାରୀ ଲାଭ ଜନକ ପଦବୀରେ ଥିବେ । ସେ ଯଦି ମସ୍ତିସ୍କ ବିକୃତ ବୋଲି ନାୟାଳୟରୁ ବିବେଚିତ ହୋଇଥିବେ । ସେ ନିଃସ୍ୱ ହୋଇଥିବେ । ସେ ଯଦି ଅନ୍ୟ ରାଷ୍ଟ୍ରର ନାଗରିକ ହୋଇଥିବେ ।
[[ : .  250   . ଭରୁଚ ଏକ ଭାରତୀୟ ଜନଗଣନା ସହର   ଅଟେ । ଏହା ଗୁଜରାଟର ‌‌ଭରୁଚ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭରୁଚ ୨୧.୬୯୪୮ ଉତ୍ତର ଅକ୍ଷାଂଶ ଓ ୭୨.୯୮୦୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭରୁଚ ସହରର ମୋଟ ଜନସଂଖ୍ୟା ୧୩୫୦୬ ଅଟେ । ସେଥି ମଧ୍ୟରୁ ୫୪.୧୨% ଜଣ ପରୁଷ ହୋଇଥିବା ବେଳେ ୪୫.୮୮% ଜଣ ନାରୀ ଅଟନ୍ତି । ଭରୁଚର ସାକ୍ଷରତା ହାର ୭୩.୧୭% ଅଟେ । ଏହା ଜାତୀୟ ହାରଠାରୁ -୮.୩୩% ପ୍ରତିଶତ କମ ଅଟେ । ସେଥିରୁ ୪୨.୦୪% ପ୍ରତିଶତ ପୁରୁଷ ଓ ୩୧.୧୩% ନାରୀ ଅଟନ୍ତି । ୧୫.୫୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଭରୁଚର ସରକାରୀ ଭାଷା ଅଟେ ।
ଦିଲ୍ଲୀପ ପଣ୍ଡାଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର କ୍ରିମିନାଲ୍- ୨୦୧୧ ମସିହାରେ ମୁକ୍ତିଲାଭ କରିଥିଲା ।
ରୂପା ମିଶ୍ର (ଜନ୍ମ : ୦୯ ଜୁନ ୧୯୭୭) ଓଡ଼ିଶାର ପ୍ରଥମ ମହିଳା ଯେ କି ଭାରତୀୟ ପ୍ରଶାସନିକ ସେବା ପରୀକ୍ଷାରେ ସମଗ୍ର ଭାରତରେ ପ୍ରଥମ ହୋଇଥିଲେ  । ୨୦୦୩ ବର୍ଷରେ ନିଜର ପ୍ରଥମ ପଦାର୍ପଣରେ ରୂପା ଏହି କୃତିତ୍ୱ ହାସଲ କରିଥିଲେ । ହୃଷୀକେଶ ପଣ୍ଡା (୧୯୭୯) ଓ ପ୍ରଫୁଲ ଚନ୍ଦ୍ର ମିଶ୍ର (୧୯୮୨)ଙ୍କ ପରେ ରୂପା ଏହି କୃତିତ୍ୱ ହାସଲ କରିବାରେ ଓଡ଼ିଶାରେ ତୃତୀୟ  । ଶିକ୍ଷା ରୂପା ରେଭେନ୍ସା ମହାବିଦ୍ୟାଳୟରୁ +୨ ବିଜ୍ଞାନ, ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ ବାଣିଜ୍ୟରେ ସ୍ନାତକ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ଏମବିଏ କରିଥିଲେ । ଏହାପରେ ଆଇଆଇଏମ କୋଲକାତାରୁ ପିଜିଡ଼ିଏମ ପାସ କରିଥିଲେ । ବୃତ୍ତିଗତ ଜୀବନ ରୂପା ଆଇଏସ ହେବା ପୂର୍ବରୁ ସ୍ଥାନୀୟ ଦୂରଦର୍ଶନ ଚ୍ୟାନେଲ ପାଇଁ ଉପସ୍ଥାପନା ସହ ଡ଼ିଡ଼ିସିଇ ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟାପନା ମଧ୍ୟ କରୁଥିଲେ । ୨୦୦୩ରେ ଚାକିରି ଛାଡି ସେ ପ୍ରଶାସନିକ ସେବାରେ ଯୋଗଦେଇଥିଲେ । ୨୦୦୬ମସିହାରେ ସେ ଖୋର୍ଦ୍ଧା ଜିଲ୍ଲାର ଉପଜିଲ୍ଲାପାଳ ଭାବରେ ନିଯୁକ୍ତି ପାଇଥିଲେ । ୨୦୦୮ରେ ସେ ଗୃହ ବିଭାଗର ଉପସଚିବ ନିଯୁକ୍ତ ହୋଇଥିଲେ । ପରେ ନବରଙ୍ଗପୁର ଓ କଳାହାଣ୍ଡି ଜିଲ୍ଲାର ଜିଲ୍ଲାପାଳ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୦୧୧ମସିହାରେ ସେ ପୁଣି ଖୋର୍ଦ୍ଧା ଜିଲ୍ଲାର ଜିଲ୍ଲାପାଳ ନିଯୁକ୍ତ ହୋଇଥିଲେ । ବ୍ୟକ୍ତିଗତ ଜୀବନ ରୂପା ଅନୁଗୋଳଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଦଣ୍ଡନୀରୋଧ ମିଶ୍ର ମଧ୍ୟ ଜଣେ ଆଇଏଏସ ଓ ମା ଉଷା ରାଣୀ । ସେ ଅଂଶୁମାନ ତ୍ରିପାଠୀଙ୍କୁ ବିବାହ କରିଛନ୍ତି । ଯେ କି ଆଇଆଇଏମ କୋଲକାତାରେ ତାଙ୍କର ସହପାଠୀ ଥିଲେ । ବିବାହ ପରେ ଆଇଆଇଏମରେ ରହଣୀ କାଳରେ ସେ ଆଇଏଏସ ପରୀକ୍ଷାପାଇଁ ପ୍ରସ୍ତୁତ ହେଉଥିଲେ । ବିବାହିତ ମହିଳା ଭାବରେ ଆଇଏଏସ ପରୀକ୍ଷାରେ ପ୍ରଥମ ହେବାରେ ସେ ସମଗ୍ର ଭାରବର୍ଷରେ ପ୍ରଥମ ଉଦାହରଣ ଥିଲେ । ସେ ଓଡ଼ିଶୀ ନୃତ୍ୟରେ ମଧ୍ୟ ନିପୁଣ ।